qundao/data-zh-poetry huggingface dataset:
春秋时局
作者：张洵佳
朝代：清

吴札听歌秦，决为夏声大。秦穆霸西戎，不能霸中夏。骎骎欲自强，始终为晋败。袭郑既覆师，纳雍又见卖。吕相继绝秦，侮弄不为怪。从此西秦兵，难越中原界。否则控雄关，居高以驭下。周郑与比邻，开关先受害。虎视藐中原，诸侯下风拜。晋楚虽称雄，到此亦无奈。较之七国时，并吞势尤快。幸而晋制之，仅限西戎霸。周祚藉此延，侯封相与赖。直至三晋分，势涣情亦散。然后夏声秦，崛起兼中外。
春风词
作者：张洵佳
朝代：清
体裁：古风

东风吹我到天涯，子规劝我早还家。天涯何处无芳草，子规声声啼不了。去岁良辰二月八，海上花红月色白。惜花香史好寻花，万紫千红到眼赊。春来春去花无主，花亦有情泪如雨。此时谁识惜花心，多谢青鸾递好音。西窗携手谈衷曲，银漏沈沈烬红烛。碧水春生连理枝，彩毫题就定情词。抽刀断丝丝不断，早把红丝系一半。销魂最是别离天，迢递京华路万千。匆匆令节过端午，无人知道相思苦。楼头昨夜灯花开，一笑刘郎今又来。绿波双桨载之去，枝上黄莺唤不住。从此新人是故人，团圆三五證良因。日高锦帐翻身懒，此际深情深似海。谁知良会有穷期，又唱阳关怨别离。长亭短陌人何处，斜阳望断归时路。今日依然二月辰，劳劳车马悔风尘。渡头杨柳青如许，可怜少妇闺中处。行人路上祝平安，盼到鱼书细细看。今宵閒月青缸影，醒著不眠眠著醒。洛阳城里又秋风，电闪时光一霎中。桃叶桃叶心无苦，渡江我自来迎汝。
春风词
作者：张洵佳
朝代：清

东风吹我到天涯，子规劝我早还家。天涯何处无芳草，子规声声啼不了。去岁良辰二月八，海上花红月色白。惜花香史好寻花，万紫千红到眼赊。春来春去花无主，花亦有情泪如雨。此时谁识惜花心，多谢青鸾递好音。西窗携手谈衷曲，银漏沈沈烬红烛。碧水春生连理枝，彩毫题就定情词。抽刀断丝丝不断，早把红丝繫一半。销魂最是别离天，迢递京华路万千。匆匆令节过端午，无人知道相思苦。楼头昨夜灯花开，一笑刘郎今又来。绿波双桨载之去，枝上黄莺唤不住。从此新人是故人，团圆三五證良因。日高锦帐翻身懒，此际深情深似海。谁知良会有穷期，又唱阳关怨别离。长亭短陌人何处，斜阳望断归时路。今日依然二月辰，劳劳车马悔风尘。渡头杨柳青如许，可怜少妇闺中处。行人路上祝平安，盼到鱼书细细看。今宵閒月青缸影，醒著不眠眠著醒。洛阳城里又秋风，电闪时光一霎中。桃叶桃叶心无苦，渡江我自来迎汝。
晏平仲
作者：张洵佳
朝代：清

崔子弑齐君，晏子枕股哭。劝之死不死，曰君非吾独。纷纷从死者，大都嬖倖属。何以太史氏，执简甘诛戮。兄弟死三人，挺然无畏缩。孔子称平仲，久敬与人交。订交泛言人，善恶随所遭。一概加礼貌，众醉哺其糟。优游处陈鲍，俯仰事栾高。此乃贬其失，并非嘉其操。后来诛庆封，子家径相召。又复处两歧，不从亦不告。风骨一身无，过误一身少。中庸似胡广，浮沈似冯道。
晓发
作者：张洵佳
朝代：清

犬吠柴门过客船，半轮红日吐前川。霜鏖树老峰争出，风挟帆飞浪不圆。几处村鸡犹唱晓，一群野鸭共冲烟。龙砂此去无多路，笑听乡音水驿边。
有人询少年用功之苦，拈五绝句示之五首
作者：张洵佳
朝代：清

劳心焦思十年多，一第无名唤奈何。想到黄金曾卖赋，此身原不算蹉跎。由来苦志鬼神通，傀儡牵丝在暗中。葆得此心无愧怍，阮郎从不哭途穷。窗下无人月下跳，睡魔嬲我到中宵。夏楚借来同棒喝，自家头上不曾饶。人生三十空前程，此际尤当与命争。陈箧发书锥刺股，彼哉苏季尚成名。制艺衡才运已终，遭逢此去听天公。子孙虽愚书必读，文章虽变法仍通。
有人询少年用功之苦，拈五绝句示之五首·其一
作者：张洵佳
朝代：清

劳心焦思十年多，一第无名唤奈何。想到黄金曾卖赋，此身原不算蹉跎。
有人询少年用功之苦，拈五绝句示之五首·其三
作者：张洵佳
朝代：清

窗下无人月下跳，睡魔嬲我到中宵。夏楚借来同棒喝，自家头上不曾饶。
有人询少年用功之苦，拈五绝句示之五首·其二
作者：张洵佳
朝代：清

由来苦志鬼神通，傀儡牵丝在暗中。葆得此心无愧怍，阮郎从不哭途穷。
有人询少年用功之苦，拈五绝句示之五首·其五
作者：张洵佳
朝代：清

制艺衡才运已终，遭逢此去听天公。子孙虽愚书必读，文章虽变法仍通。
有人询少年用功之苦，拈五绝句示之五首·其四
作者：张洵佳
朝代：清

人生三十空前程，此际尤当与命争。陈箧发书锥刺股，彼哉苏季尚成名。
望首阳山
作者：张洵佳
朝代：清

首阳之山不甚高，并无悬崖峭壁干云霄。首阳之山不甚奇，亦无灵芝仙桂纷葳蕤。古来仁人志士矢节捐躯时，或有龙泉饮鸩酒。否则万仞之渊竟投身，否则三尺之组竟缳首。而乃伯夷叔齐特创一奇局，不入周廷裹其足。不食周粟枵其腹，采薇采薇歌一曲。颓然饿倒荒山麓，遂令首阳一山尊之埒嵩岳。乃知仁人志士所恃惟一死，死无一定惟其是。君臣之义无可逃，父母之身不可毁。空山槁饿两无伤，全受全归仍孝子。不然叩马谏东征，胡不即死左右兵，而使西山片石千古垂芳名。
校番禺萧少熙大令近体诗集题句四首
作者：张洵佳
朝代：清

不须藻彩绘新词，自有生花笔一枝。省识温柔敦厚意，性情以外本无诗。梦绕梅花庾岭东，频年宦海感飘蓬。兰成去国怀乡思，赋到离愁句句工。无端兵火起江乡，幕府羁栖感慨长。杜先生逢天宝乱，偶吟风月也凄凉。长怀君国发高歌，一念思亲泪更多。哀怨文章忠孝谱，此编精气不消磨。
校番禺萧少熙大令近体诗集题句四首·其一
作者：张洵佳
朝代：清

不须藻彩绘新词，自有生花笔一枝。省识温柔敦厚意，性情以外本无诗。
校番禺萧少熙大令近体诗集题句四首·其三
作者：张洵佳
朝代：清

无端兵火起江乡，幕府羁栖感慨长。杜先生逢天宝乱，偶吟风月也凄凉。
校番禺萧少熙大令近体诗集题句四首·其二
作者：张洵佳
朝代：清

梦绕梅花庾岭东，频年宦海感飘蓬。兰成去国怀乡思，赋到离愁句句工。
校番禺萧少熙大令近体诗集题句四首·其四
作者：张洵佳
朝代：清

长怀君国发高歌，一念思亲泪更多。哀怨文章忠孝谱，此编精气不消磨。
梨园弟子
作者：张洵佳
朝代：清

梨园教弟子，天子领太常。岂以太常乐，宗庙侑烝尝。和平格神听，无使紊宫商。特以天子贵，厕身协律郎。岐王擪玉笛，妃子无霓裳。姗姗虢夫人，缟素学登场。房中有雅奏，清庙无乐章。天宝荒淫事，即此卜其亡。迄今优人中，傀儡一尺长。稽首复顿首，先师唐明皇。
步月
作者：张洵佳
朝代：清

三千里外息征鞍，客里情怀强自宽。祗有关山今夜月，又教儿女忆长安。
步韵答章恂斋孝廉
作者：张洵佳
朝代：清

新诗酬我佐瑶尊，兰比芳馨玉比温。江上春风开寿宇，天涯芳草忆王孙。故家乔木双株矗，老将韬钤一剑存。知否相思颜色在，屋梁明月照黄昏。烧丹海上未成仙，襆被归来学种田。一霎秋风生木叶，廿年春梦渺云烟。无才愧我青衫老，有弟输君白日眠。勉向郊原寻乐事，晚山迢递驻吟鞭。宠辱何曾有梦惊，塞翁得失最分明。风帆卸早浑忘险，诗草刊迟怕近名。斩尽葛藤寻退步，卧游山水寄遐情。与君并作天随子，相约深林把臂行。柴门绝少故人偕，阮籍穷居但咏怀。书味沈酣如中酒，诗心长进比升阶。痴聋且脱妻孥累，涵泳能平志趣乖。笑向青山寻吉壤，此翁事事早安排。归路衡阳雁阵寒，绸缪户牖幸平安。莺花杜曲惊春老，渔父桃源觅洞难。访旧亲朋闻鬼啸，翻新著述让人刊。忘机久作閒鸥鹭，卒岁优游莫浪叹。
步韵答章恂斋孝廉·其一
作者：张洵佳
朝代：清

新诗酬我佐瑶尊，兰比芳馨玉比温。江上春风开寿宇，天涯芳草忆王孙。故家乔木双株矗，老将韬钤一剑存。知否相思颜色在，屋梁明月照黄昏。
步韵答章恂斋孝廉·其三
作者：张洵佳
朝代：清

宠辱何曾有梦惊，塞翁得失最分明。风帆卸早浑忘险，诗草刊迟怕近名。斩尽葛藤寻退步，卧游山水寄遐情。与君并作天随子，相约深林把臂行。
步韵答章恂斋孝廉·其二
作者：张洵佳
朝代：清

烧丹海上未成仙，襆被归来学种田。一霎秋风生木叶，廿年春梦渺云烟。无才愧我青衫老，有弟输君白日眠。勉向郊原寻乐事，晚山迢递驻吟鞭。
步韵答章恂斋孝廉·其五
作者：张洵佳
朝代：清

归路衡阳雁阵寒，绸缪户牖幸平安。莺花杜曲惊春老，渔父桃源觅洞难。访旧亲朋闻鬼啸，翻新著述让人刊。忘机久作閒鸥鹭，卒岁优游莫浪叹。
步韵答章恂斋孝廉·其四
作者：张洵佳
朝代：清

柴门绝少故人偕，阮籍穷居但咏怀。书味沈酣如中酒，诗心长进比升阶。痴聋且脱妻孥累，涵泳能平志趣乖。笑向青山寻吉壤，此翁事事早安排。
汉武帝
作者：张洵佳
朝代：清

雄才兼大略，其气抑何盛。我观汉武皇，事事效秦政。张骞通西域，边界扩无极。有如筑长城，横绝天西北。五利求神仙，公主降坛前。有如童男女，簇拥东海边。建章干云起，阁道相逦迤。又如阿房宫，覆压三百里。巫蛊大狱兴，高庙无神灵。又如扶苏死，碧血埋边庭。事事学秦皇，胡独免覆亡。秦廷有赵高，汉廷有霍光。
江阴忠义
作者：张洵佳
朝代：清

浩浩大江流，孤城杀气遒。江阴十万户，鬼哭声啾啾。留头不留发，留发不留头。誓与敌相抗，誓与城同休。但以死为乐，而以降为羞。遂令一城人，并作一貉邱。诛戮过嘉定，剿洗胜扬州。吁嗟我江阴，忠义炳千秋。
沪上感怀
作者：张洵佳
朝代：清

杨柳堤边夕照平，绿芜春暮不胜情。旧时红豆抛残处，多少相思子又生。
河北藩镇之祸
作者：张洵佳
朝代：清

中华沦左衽，戾气先相应。唐代藩镇强，河北风犹劲。留后传子孙，称兵抗朝命。吞噬在邻封，强宗屡易姓。废立在牙军，太阿倒持柄。其人居化外，渐与番戎近。果然五季朝，契丹狡乘衅。唾手十六州，割之于石晋。从此大河北，寸土无乾净。金源起继之，世与中华竞。蒙古起继之，复将中华并。割据四百年，大乱无时定。乱机何时开，开自唐藩镇。
泊舟七里江八游金山口占
作者：张洵佳
朝代：清

劫后楼台簇簇新，天光一览净无垠。洛阳城里秋风起，如此江山思煞人。
泊舟不寐
作者：张洵佳
朝代：清

自顾曾无一技名，归与何敢比泉明。无才恐被虚声误，知足能将妄想平。出岫无云难作雨，回头有岸即登程。此行不为鲈鱼脍，藏拙山林过一生。
泊舟涡阳县
作者：张洵佳
朝代：清

赤眉铜马旧披猖，君盗中原此聚场。官吏养痈成巨患，地形扼险重岩疆。频年兵火遗民少，落日关河戍垒苍。今日涡阳增县治，前车覆辙鉴毋忘。
泊舟清淮见某官舫
作者：张洵佳
朝代：清

清淮渺渺指旌旗，簇拥楼船迅若驰。寄语锦帆莫高挂，转湾恐有逆风时。
泊舟瓜洲口寄怀河南藩幕娄寿之敬之两君
作者：张洵佳
朝代：清

相交以澹两忘情，谈笑能教俗虑清。孝友门庭迎善气，绸缪缟纻送行旌。劳形案牍矜疑狱，平揖公卿负重名。知否莼鲈千里棹，秋风江上忆先生。
洛阳道中
作者：张洵佳
朝代：清

扰扰中原逐鹿忙，古今都会战争场。关河锁钥严东洛，陵寝松楸隐北邙。三尺剑锋争胜负，一枰棋子算兴亡。行人欲问前朝事，春草青青掩夕阳。
游 留 园
作者：张洵佳
朝代：清

名区自昔擅名胜，今日花开载酒过。大好湖山凭意造，此间杨柳占春多。楼台晓日金银气，仕宦斜阳安乐窝。但愿留园留勿替，一年一度踏青莎。
游某氏园二首
作者：张洵佳
朝代：清

林泉揽胜擅琴东，结构天然夺化工。闻道经营逾廿载，主人辛苦客从容。夕阳西下水东流，才阅春华岁又秋。多少名园风景好，楼台半替后人修。
游某氏园二首·其一
作者：张洵佳
朝代：清

林泉揽胜擅琴东，结构天然夺化工。闻道经营逾廿载，主人辛苦客从容。
游某氏园二首·其二
作者：张洵佳
朝代：清

夕阳西下水东流，才阅春华岁又秋。多少名园风景好，楼台半替后人修。
燕太子丹报秦
作者：张洵佳
朝代：清

愚哉燕太子，受辱思报秦。报秦在治国，治国须贤臣。胡遣一刺客，强使入强邻。强邻本虎狼，兵卫殿下陈。仓猝效曹沫，约契谁肯遵。即今匕首利，能中秦王身。君亡嗣子立，缟素令重申。愤兵六十万，飞过易水滨。安见秦内乱，而得保燕云。救亡反速死，报怨转怒人。人谋舛如此，天道复何云。荆轲死不惜，可惜樊将军。
燕郊览古二首
作者：张洵佳
朝代：清

四塞河山百尺台，茫茫千载我重来。一杯酒酹燕昭墓，愿借黄金惜壮才。燕市黄尘十丈高，重重锁钥控神皋。南朝王气今安在，剩有江声咽暮涛。
燕郊览古二首·其一
作者：张洵佳
朝代：清

四塞河山百尺台，茫茫千载我重来。一杯酒酹燕昭墓，愿借黄金惜壮才。
燕郊览古二首·其二
作者：张洵佳
朝代：清

燕市黄尘十丈高，重重锁钥控神皋。南朝王气今安在，剩有江声咽暮涛。
狂风三日夜，花枝摧折殆尽，诗以唁之
作者：张洵佳
朝代：清

罡风平地起无端，花事还同国事看。国事陵夷花事替，一般补救一般难。
独坐
作者：张洵佳
朝代：清

闭门独坐静焚香，槛外迟迟日正长。老去渐嫌同辈少，客来每笑看书忙。春风红豆驰情远，夜雨青灯照梦凉。话罢桑麻无一事，唤来娇女话家常。
独坐偶吟
作者：张洵佳
朝代：清

不断乡心梦里牵，今朝真个赋归田。扬州骑鹤谈何易，张翰尝鲈福已全。清白依然还故我，艰难犹复说从前。旁观属望殷勤甚，似惜收场早十年。茫茫尘海易蹉跎，转瞬光阴五十过。行乐宵长防烛短，散斋粥少苦僧多。名场有线难牵我，春梦无痕不记佗。领取田园风景好，绿荫门巷听秧歌。
独坐偶吟·其一
作者：张洵佳
朝代：清

不断乡心梦里牵，今朝真个赋归田。扬州骑鹤谈何易，张翰尝鲈福已全。清白依然还故我，艰难犹复说从前。旁观属望殷勤甚，似惜收场早十年。
独坐偶吟·其二
作者：张洵佳
朝代：清

茫茫尘海易蹉跎，转瞬光阴五十过。行乐宵长防烛短，散斋粥少苦僧多。名场有线难牵我，春梦无痕不记佗。领取田园风景好，绿荫门巷听秧歌。
甲午岁暮感事诗
作者：张洵佳
朝代：清

频年变乱肇萌芽，箕子馀风未足誇。难以小邦支大敌，况兼封豕助长蛇。羝羊触处藩先破，鹬蚌持时网要加。任尔贪天为己力，得来还许送人家。怒马冲锋杀贼回，裹疮沥血尚登台。将军瞋目呼狂寇，烈士捐躯化劫灰。气作长虹应贯日，死含馀怒定闻雷。贺兰不救身先遁，万斩犹难恕罪魁。全军败衄少全营，犹假风雷纸上鸣。海外旌旂虚报捷，山头草木尽疑兵。西河坐听秦人取，东道从无郑伯迎。一溃奔驰四百里，怕他青史要传名。卫青不败妄谈兵，千里边墙一夕倾。篱落久依难奋迹，指挥若定亦虚名。鼓声堕地宁南死，星象经天太白明。不善将兵须将将，封侯未免愧西平。黎邱老魅惯施奸，壮士从来与抗颜。背水韩军知死战，争功番将耻生还。重轮激险飞如箭，浊浪排空立似山。大败居然成小胜，班超何幸返阳关。愤激沈渊事可哀，招魂湘水几时回。林逋未遂观梅去，邓艾枉教伐蜀来。腹葬江鱼多白骨，身随戎马付红埃。洪涛十丈鲸鲵尽，惨雾漫空郁不开。风急惊闻鹤唳声，羽书夜报失三城。忧时洒尽袁安泪，报怨喧传聂政名。诸道飞章争去就，百蛮裹甲看输赢。笑他先去为民望，衮衮诸公记不清。发祥云彩记芒砀，丰沛由来是故乡。裕国黄金挥已尽，连城白璧碎无光。头衔早驾陪都上，鼾息岂容卧榻旁。使气更怜程不识，算来不值一钱偿。军逢大敌故迁延，棋局输人下手先。四路鼓声惊动地，一封奏草尚瞒天。贺兰拥甲身先遁，仓葛呼庚釜尽悬。太息蛟螭光怪起，燃犀谁与照江边。帑金入海造艨艟，竟抵阿房一炬空。万里长城真坏汝，百年多寿转怜公。元戎肝脑虫沙化，宰相心肠铁石同。闻说君恩高厚甚，谤书满箧未开封。试将晚节细评论，不死何颜对至尊。百万兵粮为寇藉，八千子弟几人存。笳吹北地风声惨，腹坦东床笑语温。夹辅栋梁天锡命，宵来曾否记君恩。熙春容易上春台，兄弟登高亦快哉。簪笏连镳争要路，干戈禦侮尽庸材。惊心白刃从天降，太息黄粱入梦来。不遇罡风吹去路，一帆安稳到蓬莱。有才不用用非才，天下英才志尽灰。刘锜中兴称宿将，曹交九尺壮身材。全凭鼠党穿墉去，空见鸦军铩羽回。知尔私心满腔子，苍头谁起异军来。激昂杯酒发高歌，世事惊心可奈何。宵旰忧勤天子圣，封疆历练旧臣多。力回元气销兵革，整饬军容作鹳鹅。拭目承平早归去，不才含笑老岩阿。
甲午岁暮感事诗·其一
作者：张洵佳
朝代：清

频年变乱肇萌芽，箕子馀风未足誇。难以小邦支大敌，况兼封豕助长蛇。羝羊触处藩先破，鹬蚌持时网要加。任尔贪天为己力，得来还许送人家。
甲午岁暮感事诗·其七
作者：张洵佳
朝代：清

风急惊闻鹤唳声，羽书夜报失三城。忧时洒尽袁安泪，报怨喧传聂政名。诸道飞章争去就，百蛮裹甲看输赢。笑他先去为民望，衮衮诸公记不清。
甲午岁暮感事诗·其三
作者：张洵佳
朝代：清

全军败衄少全营，犹假风雷纸上鸣。海外旌旂虚报捷，山头草木尽疑兵。西河坐听秦人取，东道从无郑伯迎。一溃奔驰四百里，怕他青史要传名。
甲午岁暮感事诗·其九
作者：张洵佳
朝代：清

军逢大敌故迁延，棋局输人下手先。四路鼓声惊动地，一封奏草尚瞒天。贺兰拥甲身先遁，仓葛呼庚釜尽悬。太息蛟螭光怪起，燃犀谁与照江边。
甲午岁暮感事诗·其二
作者：张洵佳
朝代：清

怒马冲锋杀贼回，裹疮沥血尚登台。将军瞋目呼狂寇，烈士捐躯化劫灰。气作长虹应贯日，死含馀怒定闻雷。贺兰不救身先遁，万斩犹难恕罪魁。
甲午岁暮感事诗·其五
作者：张洵佳
朝代：清

黎邱老魅惯施奸，壮士从来与抗颜。背水韩军知死战，争功番将耻生还。重轮激险飞如箭，浊浪排空立似山。大败居然成小胜，班超何幸返阳关。
甲午岁暮感事诗·其八
作者：张洵佳
朝代：清

发祥云彩记芒砀，丰沛由来是故乡。裕国黄金挥已尽，连城白璧碎无光。头衔早驾陪都上，鼾息岂容卧榻旁。使气更怜程不识，算来不值一钱偿。
甲午岁暮感事诗·其六
作者：张洵佳
朝代：清

愤激沈渊事可哀，招魂湘水几时回。林逋未遂观梅去，邓艾枉教伐蜀来。腹葬江鱼多白骨，身随戎马付红埃。洪涛十丈鲸鲵尽，惨雾漫空郁不开。
甲午岁暮感事诗·其十
作者：张洵佳
朝代：清

帑金入海造艨艟，竟抵阿房一炬空。万里长城真坏汝，百年多寿转怜公。元戎肝脑虫沙化，宰相心肠铁石同。闻说君恩高厚甚，谤书满箧未开封。
甲午岁暮感事诗·其十一
作者：张洵佳
朝代：清

试将晚节细评论，不死何颜对至尊。百万兵粮为寇藉，八千子弟几人存。笳吹北地风声惨，腹坦东床笑语温。夹辅栋梁天锡命，宵来曾否记君恩。
甲午岁暮感事诗·其十三
作者：张洵佳
朝代：清

有才不用用非才，天下英才志尽灰。刘锜中兴称宿将，曹交九尺壮身材。全凭鼠党穿墉去，空见鸦军铩羽回。知尔私心满腔子，苍头谁起异军来。
甲午岁暮感事诗·其十二
作者：张洵佳
朝代：清

熙春容易上春台，兄弟登高亦快哉。簪笏连镳争要路，干戈禦侮尽庸材。惊心白刃从天降，太息黄粱入梦来。不遇罡风吹去路，一帆安稳到蓬莱。
甲午岁暮感事诗·其十四
作者：张洵佳
朝代：清

激昂杯酒发高歌，世事惊心可奈何。宵旰忧勤天子圣，封疆历练旧臣多。力回元气销兵革，整饬军容作鹳鹅。拭目承平早归去，不才含笑老岩阿。
甲午岁暮感事诗·其四
作者：张洵佳
朝代：清

卫青不败妄谈兵，千里边墙一夕倾。篱落久依难奋迹，指挥若定亦虚名。鼓声堕地宁南死，星象经天太白明。不善将兵须将将，封侯未免愧西平。
病中口占
作者：张洵佳
朝代：清

劳劳车马悔风尘，况复风尘抱病身。梦里不知身是客，喃喃犹唤枕边人。茶烟药火绕藜床，日夕奚僮侍奉忙。疾痛声声呼父母，人穷然后见天良。楼头少妇刻相思，一样心情两地驰。寄语南归新燕子，客中辛苦为瞒之。
病中口占·其一
作者：张洵佳
朝代：清

劳劳车马悔风尘，况复风尘抱病身。梦里不知身是客，喃喃犹唤枕边人。
病中口占·其三
作者：张洵佳
朝代：清

楼头少妇刻相思，一样心情两地驰。寄语南归新燕子，客中辛苦为瞒之。
病中口占·其二
作者：张洵佳
朝代：清

茶烟药火绕藜床，日夕奚僮侍奉忙。疾痛声声呼父母，人穷然后见天良。
登后松冈
作者：张洵佳
朝代：清

木落霜高叶满林，平芜极目气萧森。惊寒风战孤松顶，破腊梅开老树心。鸟睇长空急归羽，云迎落日下层阴。扁舟渔父唱歌去，烟水茫茫何处寻。
盆蓄蟋蟀一头，冻毙已久，弃置床角。十月二十夜，曼声忽作，启视果虫也。喜其绝而复苏，似有恋主之情，酬之以诗
作者：张洵佳
朝代：清

霜紧柝三更，床头忽有声。惊人出不意，恋我若为情。历劫身逾健，鏖秋气未平。号寒号不死，或者竟长生。
祠中种荷两盆，六月不花七夕始茁一箭。花开似雪，叶密如裹，细数之得一百三十瓣。尖现绿色或黄色，诚异种也，喜志二律
作者：张洵佳
朝代：清

淩波仙子隔银河，环佩迟来莫怨佗。为俟良辰开粉面，果然如意发心窝。凝妆不屑张红伞，点额还疑蘸碧螺。赢得莲溪开口笑，翻新本色费描摩。一池风月送新凉，才见新株茁水央。秋士生涯归冷淡，美人迟暮发容光。星期天上通芳讯，花事人间重晚香。不肯趋灾媚红旭，留将清荫满池塘。
祠中种荷两盆，六月不花七夕始茁一箭。花开似雪，叶密如裹，细数之得一百三十瓣。尖现绿色或黄色，诚异种也，喜志二律·其一
作者：张洵佳
朝代：清

淩波仙子隔银河，环佩迟来莫怨佗。为俟良辰开粉面，果然如意发心窝。凝妆不屑张红伞，点额还疑蘸碧螺。赢得莲溪开口笑，翻新本色费描摩。
祠中种荷两盆，六月不花七夕始茁一箭。花开似雪，叶密如裹，细数之得一百三十瓣。尖现绿色或黄色，诚异种也，喜志二律·其二
作者：张洵佳
朝代：清

一池风月送新凉，才见新株茁水央。秋士生涯归冷淡，美人迟暮发容光。星期天上通芳讯，花事人间重晚香。不肯趋灾媚红旭，留将清荫满池塘。
祠中莲花红白二种，鲜艳可爱，诗以赏之
作者：张洵佳
朝代：清

出水亭亭逗碧纱，临波仙子净无瑕。绛云凉雪交相映，开出几枝如意花。清昼抛书倦欲眠，正当荷净纳凉天。夕阳红过桥西影，一个诗人立晚烟。
祠中莲花红白二种，鲜艳可爱，诗以赏之·其一
作者：张洵佳
朝代：清

出水亭亭逗碧纱，临波仙子净无瑕。绛云凉雪交相映，开出几枝如意花。
祠中莲花红白二种，鲜艳可爱，诗以赏之·其二
作者：张洵佳
朝代：清

清昼抛书倦欲眠，正当荷净纳凉天。夕阳红过桥西影，一个诗人立晚烟。
秋夜不寐二首
作者：张洵佳
朝代：清

罗衾梦醒夜三更，一点凝釭万籁清。知是天高霜未降，虫吟犹带早秋声。愁怀欲遣乱如丝，转侧中宵只自知。才听隔房儿女话，鼾声继起不多时。
秋夜不寐二首·其一
作者：张洵佳
朝代：清

罗衾梦醒夜三更，一点凝釭万籁清。知是天高霜未降，虫吟犹带早秋声。
秋夜不寐二首·其二
作者：张洵佳
朝代：清

愁怀欲遣乱如丝，转侧中宵只自知。才听隔房儿女话，鼾声继起不多时。
秋夜不寐怀王慰三
作者：张洵佳
朝代：清

凉宵蟋蟀鸣，不寐下阶行。碧宇澄如洗，银河飒有声。月高星影澹，萤暗露珠明。料有王摩诘，吟秋夜气清。
秋斋杂感
作者：张洵佳
朝代：清

海宇疮痍起劫尘，国医束手病常呻。荒原苜蓿肥戎马，内府笙歌醉使臣。妖党白莲传有种，旧家乔木替无人。开元初载姚崇相，遗老讴思泪渍巾。西风捲地起洪潮，横海鲸鲵跋浪骄。铁轨行空通北极，靴尖踢倒压南朝。胡笳四起闻宫禁，荧惑连宵犯斗杓。最是承平京国暇，雍容玉陛奏箫韶。
秋斋杂感·其一
作者：张洵佳
朝代：清

海宇疮痍起劫尘，国医束手病常呻。荒原苜蓿肥戎马，内府笙歌醉使臣。妖党白莲传有种，旧家乔木替无人。开元初载姚崇相，遗老讴思泪渍巾。
秋斋杂感·其三
作者：张洵佳
朝代：清

息影山中两鬓苍，感怀身世正茫茫。无才祇合田园老。有志何曾弧矢偿。倦马归来途尚识，黄粱炊罢梦全忘。悲秋宋玉工词令，谱出新声当乐章。
秋斋杂感·其二
作者：张洵佳
朝代：清

西风捲地起洪潮，横海鲸鲵跋浪骄。铁轨行空通北极，靴尖踢倒压南朝。胡笳四起闻宫禁，荧惑连宵犯斗杓。最是承平京国暇，雍容玉陛奏箫韶。
秋郊
作者：张洵佳
朝代：清

秋郊觅句手频叉，节过重阳兴有加。浅白芦花团作絮，冷红枫叶艳蒸霞。稻粱初熟香连畛，凫雁飞轻水作家。领取林泉生意足，醉颜何惜酒频赊。
秋霁晚眺
作者：张洵佳
朝代：清

眼中景物口中吟，秋后郊原信步临。雨霁野阴摇暮霭，霜高老树抱冬心。五峰晚髻含苍翠，一塔斜阳阅古今。我比閒云自来往，松间童子漫相寻。
秦始皇坑儒
作者：张洵佳
朝代：清

报国在养士，忠臣出大儒。读书真种子，忠孝两不渝。惟有秦始皇，典籍付焚如。忠孝种子绝，所用尽奸谀。古今兴亡际，烈士多捐躯。或则阖门殉，或则阖城墟。自汉迄有明，大书不一书。惟有赢秦季，殉国无一夫。堂堂一统朝，视同越与胡。为史册所羞，为开辟所无。
立春日在西华作示东甫同年锦泉太守菊人太史索和
作者：张洵佳
朝代：清

雪满邮程去路赊，江南有客驻征车。天涯旅思急于箭，梁苑春光先到家。梅柳应增新景色，风尘已换旧年华。东皇终有阳和煦，趁取晴归正看花。
竭前明吏部考功员外郎华节悯公讳允诚祠
作者：张洵佳
朝代：清

门对清溪水一方，森然古柏见祠堂。披肝疏草光青史，带发头颅见烈皇。第一清官标姓氏，在三大节定存亡。鹅湖支派椒繁衍，毕竟忠良世泽长。
答缪文荪太守见示韵三首
作者：张洵佳
朝代：清

少年自悔误题桥，卅载曾经混俗嚣。今日别寻高格调，冰弦著手为君调。楼头私语听模糊，太守风流似旧无。怅我扬州归去早，不偕杜牧浪江湖。空山岑寂守孤村，回首春明渺梦痕。惟有思君颜色在，屋梁明月照黄昏。
答缪文荪太守见示韵三首·其一
作者：张洵佳
朝代：清

少年自悔误题桥，卅载曾经混俗嚣。今日别寻高格调，冰弦著手为君调。
答缪文荪太守见示韵三首·其三
作者：张洵佳
朝代：清

空山岑寂守孤村，回首春明渺梦痕。惟有思君颜色在，屋梁明月照黄昏。
答缪文荪太守见示韵三首·其二
作者：张洵佳
朝代：清

楼头私语听模糊，太守风流似旧无。怅我扬州归去早，不偕杜牧浪江湖。
箧中检得败纸一束，启视则游梁时留存之要牍也。感而赋此二首
作者：张洵佳
朝代：清

黄粱一枕幻耶真，梦去无踪枕尚存。历历雪泥曾印我，萧萧霜鬓已侵人。铁椎力重心犹怯，铜狄亲摩迹已陈。莫向开元提旧事，白头宫女易伤神。劫灰飞过又回轮，如见前身狎习人。旧调厌听巴里曲，名花空负洛阳春。朗陵辙迹浮蘋梗，盲女琵琶动陌尘。祇有怜才数知己，青灯夜雨为招魂。
箧中检得败纸一束，启视则游梁时留存之要牍也。感而赋此二首·其一
作者：张洵佳
朝代：清

黄粱一枕幻耶真，梦去无踪枕尚存。历历雪泥曾印我，萧萧霜鬓已侵人。铁椎力重心犹怯，铜狄亲摩迹已陈。莫向开元提旧事，白头宫女易伤神。
箧中检得败纸一束，启视则游梁时留存之要牍也。感而赋此二首·其二
作者：张洵佳
朝代：清

劫灰飞过又回轮，如见前身狎习人。旧调厌听巴里曲，名花空负洛阳春。朗陵辙迹浮蘋梗，盲女琵琶动陌尘。祇有怜才数知己，青灯夜雨为招魂。
纪某中丞事
作者：张洵佳
朝代：清

纸上谈兵快绝伦，半生简在恃枫宸。虚名早博黄金印，伟绩期清紫塞尘。一溃奔驰三百里，重来愧对八千人。中原未复王师烬，殷浩而今有替身。
纪某侍郎事
作者：张洵佳
朝代：清

累代科名曜木天，一门群从尽神仙。荐贤误认王安石，下狱几同司马迁。还我头颅恩浩荡，怜他乔梓罪牵连。长安怪道黄金贵，狱吏区区要四千。
纪某枢臣事
作者：张洵佳
朝代：清

蝇营狗苟剧奔忙，市井翻身到庙廊。早有声名传狡狯，居然军国预平章。佞臣头仗强邻保，暮夜金为狱吏偿。三次飞书飞不到，可怜公子更无肠。
纪江阴虚报冒功事
作者：张洵佳
朝代：清

庚申我江城，城陷四月节。贼踞五六日，空城徙巢穴。五月贼又至，八月贼又去。自去还自来，来去无人预。谁知当道者，克复报两次。统兵实其人，渡江实其事。或挥鲁阳戈，或拔赵军帜。一拥而进城，杀贼尸横地。海市与蜃楼，妆点无不备。其意在邀功，其实皆儿戏。捷报达甘泉，史臣载笔记。后来修史官，谁复参疑义。吾读东华录，慨然发长嚱。
纪行即事联句
作者：张洵佳
朝代：清

浪游未遂经还家，自笑临行志太奢。香径待携吴市酒，竹炉同品惠泉茶。主人病卧文园榻，过客宵回剡水艖。人事难凭天又阻，连番蕉雨滴窗纱。
续伤春词六首
作者：张洵佳
朝代：清

新诗赋罢意犹赊，欲遣愁肠泪转加。早识昙云能幻影，不如苌楚乐无家。黑霜乱扑宜男草，红雨横吹侍女花。叹我恩情同纸薄，一春辜负好韶华。杨家有女似杨花，十七飘零至我家。小字最宜呼碧玉，清歌曾教拍红牙。丝抽藕孔丝旋断，月印波心月遽斜。知是轮回今已脱，他生弗再侍乌纱。曾吟阴雨感飘蓬，顾我瞢腾在梦中。小院空馀芳草碧，落花犹恋夕阳红。丛丛斑竹湘君泪，拂拂灵芝少女风。自是今生缘孽定，莫将沦落怨天公。四十光阴去似驰，玉箫再出待何时。香山有女呱呱泣，伯道无儿故故迟。萧寺梅花迎旅殡，华年锦瑟托微辞。江南红豆相思子，今日初开第一枝。丝竹清宵月二更，无端羌笛作哀声。青衫红袖生前梦，黄土斜阳死后情。未免因缘成错误，本来恩怨太分明。白头相送曾相约，洒涕今先送汝行。留春无计恋春长，春自飘零我自伤。愤欲驱涛乘白马，忍教历劫比红羊。落花黯黯遭风妒，飞絮蓬蓬着雨僵。此是青天留缺陷，难将公案判情场。
续伤春词六首·其一
作者：张洵佳
朝代：清

新诗赋罢意犹赊，欲遣愁肠泪转加。早识昙云能幻影，不如苌楚乐无家。黑霜乱扑宜男草，红雨横吹侍女花。叹我恩情同纸薄，一春辜负好韶华。
续伤春词六首·其三
作者：张洵佳
朝代：清

曾吟阴雨感飘蓬，顾我瞢腾在梦中。小院空馀芳草碧，落花犹恋夕阳红。丛丛斑竹湘君泪，拂拂灵芝少女风。自是今生缘孽定，莫将沦落怨天公。
续伤春词六首·其二
作者：张洵佳
朝代：清

杨家有女似杨花，十七飘零至我家。小字最宜呼碧玉，清歌曾教拍红牙。丝抽藕孔丝旋断，月印波心月遽斜。知是轮回今已脱，他生弗再侍乌纱。
续伤春词六首·其五
作者：张洵佳
朝代：清

丝竹清宵月二更，无端羌笛作哀声。青衫红袖生前梦，黄土斜阳死后情。未免因缘成错误，本来恩怨太分明。白头相送曾相约，洒涕今先送汝行。
续伤春词六首·其六
作者：张洵佳
朝代：清

留春无计恋春长，春自飘零我自伤。愤欲驱涛乘白马，忍教历劫比红羊。落花黯黯遭风妒，飞絮蓬蓬着雨僵。此是青天留缺陷，难将公案判情场。
续伤春词六首·其四
作者：张洵佳
朝代：清

四十光阴去似驰，玉箫再出待何时。香山有女呱呱泣，伯道无儿故故迟。萧寺梅花迎旅殡，华年锦瑟托微辞。江南红豆相思子，今日初开第一枝。
续游三峰兴福二首
作者：张洵佳
朝代：清

此间风景胜吾家，山一涯兼水一涯。拥护重岩松万壑，划分两寺路三叉。峰腰东抱迎朝爽，云脚西拖变落霞。浓淡清奇都入妙，纪游定有笔生花。岸帻披襟让我先，招邀难得故人全。青山斜日前朝寺，幽谷白云小洞天。绕径樵歌惊鹤梦，过江帆影接狼烟。劝君揽胜休閒着，此境神游已廿年。
续游三峰兴福二首·其一
作者：张洵佳
朝代：清

此间风景胜吾家，山一涯兼水一涯。拥护重岩松万壑，划分两寺路三叉。峰腰东抱迎朝爽，云脚西拖变落霞。浓淡清奇都入妙，纪游定有笔生花。
续游三峰兴福二首·其二
作者：张洵佳
朝代：清

岸帻披襟让我先，招邀难得故人全。青山斜日前朝寺，幽谷白云小洞天。绕径樵歌惊鹤梦，过江帆影接狼烟。劝君揽胜休閒着，此境神游已廿年。
署斋不寐口成二首
作者：张洵佳
朝代：清

西风飒飒透庭帏，衙鼓敲残动旅思。同父期功流水逝，一身冷暖自家知。菟裘未筑难营老，禖祝无灵枉费辞。十八年来如一梦，谁知此梦醒犹迟。劳薪何日息奔波，羡煞考槃乐寤歌。廿载因循成事少，一官辛苦替人多。癖耽风月须钱买，累重妻孥尽力驮。三径已荒松菊老，不求五斗奈归何。
署斋不寐口成二首·其一
作者：张洵佳
朝代：清

西风飒飒透庭帏，衙鼓敲残动旅思。同父期功流水逝，一身冷暖自家知。菟裘未筑难营老，禖祝无灵枉费辞。十八年来如一梦，谁知此梦醒犹迟。
署斋不寐口成二首·其二
作者：张洵佳
朝代：清

劳薪何日息奔波，羡煞考槃乐寤歌。廿载因循成事少，一官辛苦替人多。癖耽风月须钱买，累重妻孥尽力驮。三径已荒松菊老，不求五斗奈归何。
自三峰至兴福
作者：张洵佳
朝代：清

兴福今重到，唐时寺有名。泉声幽涧滑，山色晚霞明。穿径篁争出，窥人鸟一鸣。野僧癯似鹤，相揖淡忘情。
自叹二首
作者：张洵佳
朝代：清

呕血文章刻苦成，直将身命搏前程。而今回首哑然笑，只合沈迷过一生。漫矜风雅咏新篇，鸣噪寒蝉亦自怜。一事无成惟恃此，名山或冀有人传。
自叹二首·其一
作者：张洵佳
朝代：清

呕血文章刻苦成，直将身命搏前程。而今回首哑然笑，只合沈迷过一生。
自叹二首·其二
作者：张洵佳
朝代：清

漫矜风雅咏新篇，鸣噪寒蝉亦自怜。一事无成惟恃此，名山或冀有人传。
舟中遇重九
作者：张洵佳
朝代：清

舟中佳节值重阳，何处登高望故乡。水驿行程催短棹，河梁秋色落诗囊。霜华旅鬓侵人老，晚节黄花比我香。欲买双螯鱼市少，懵腾一醉到羲皇。
舟行
作者：张洵佳
朝代：清

征帆曲折指清淮，篷底明窗面面开。洛下春风吹欲到，江南明月载之来。蘼芜径畔波双桨，杨柳亭前酒一杯。何处楼头数声笛，吹将愁绪不堪裁。
舟行即事
作者：张洵佳
朝代：清

孤帆摇漾殢前津，到处鸿泥印爪新。迓我云山如胜友，泥他儿女学庖人。宵深警柝犹巡岸，风激横船欲碰身。任尔天寒心自暖，一舱团聚一家春。
范增
作者：张洵佳
朝代：清

范增毒如蠍，其毒与常殊。螫人入骨髓，百节为之枯。鸿门毒一发，龙种几成俘。咸阳毒再发，助羽肆焚屠。所幸分羹事，亚父已去诸。假令增在楚，其毒益难瘉。不杀亦不纵，汉王将何如。成楚事不足，败汉事有馀。毒人终自毒，身死发背疽。
薄游毗陵次冰泉唱集韵赠金溎生
作者：张洵佳
朝代：清

风雅沈沦日，君犹赋子虚。文章交有道，鱼雁讯非疏。径造仁山宅，如亲玉局居。归舟江上泊，相约话樵渔。
虎丘
作者：张洵佳
朝代：清

虎丘丘甚古，名胜占千春。石健争驮佛，塔斜险压人。夕阳明远岫，萧寺浪閒身。漫道称名假，真娘墓是真。
行路难
作者：张洵佳
朝代：清

黑风怒挟飞沙吼，村墟黯惨黄昏后。炊烟断绝鸟无声，道旁死人忽张口。跛驴枵腹倒地僵，五丁鞭之亦不走。主仆相顾各吞声，阴森如入阎罗城。栖我无床居无屋，饮我无浆食无粟。强梁昏夜来攫人，仆夫相戒不敢哭。行行重行行，破屋一灯明。入门穷窘求投宿，炙乾马矢森如镞。穹庐郁勃走龙蛇，茅檐罅漏攒蝙蝠。泥浆糠秕供具陈，未吞先吐肠辘辘。局蹐中宵泪未乾，明朝又复跨征鞍。吁嗟乎，行路难。
西华阻雪度岁，东甫同年元旦以诗见赠，原韵答之
作者：张洵佳
朝代：清

客中仍作客，音信出门稀。比户炊烟冷，遥天雨雪霏。盟心清不滓，作宦淡忘机。鲍叔真知我，高谈未忍归。与子三秋别，相逢岂偶然。真交输肺腑，古调托琴弦。作吏偿初志，同门忆少年。嗟予沦落甚，宦海尚无边。
西华阻雪度岁，东甫同年元旦以诗见赠，原韵答之·其一
作者：张洵佳
朝代：清

客中仍作客，音信出门稀。比户炊烟冷，遥天雨雪霏。盟心清不滓，作宦淡忘机。鲍叔真知我，高谈未忍归。
西华阻雪度岁，东甫同年元旦以诗见赠，原韵答之·其二
作者：张洵佳
朝代：清

与子三秋别，相逢岂偶然。真交输肺腑，古调托琴弦。作吏偿初志，同门忆少年。嗟予沦落甚，宦海尚无边。
许仙屏中丞于正月二十二日殁于奉新原籍，作此志哀
作者：张洵佳
朝代：清

生无遗议殁无疵，潞国勋名世共知。一瓣心香文正幕，千秋手泽信陵祠。爱才元老根天性，载德苍生听口碑。天许劳臣考终命，青山故里锦旋时。
读梅村集
作者：张洵佳
朝代：清

生性多情句自工，置身天宝乱离中。杜陵诗句兰成赋，悱恻缠绵一例同。一钱不值自兴叹，为有妻孥诀绝难。声色豪华能死难，古来只有一文山。
读梅村集·其一
作者：张洵佳
朝代：清

生性多情句自工，置身天宝乱离中。杜陵诗句兰成赋，悱恻缠绵一例同。
读梅村集·其二
作者：张洵佳
朝代：清

一钱不值自兴叹，为有妻孥诀绝难。声色豪华能死难，古来只有一文山。
读淮阴侯传
作者：张洵佳
朝代：清

百战难居震主功，自然鸟尽要藏弓。英雄早分衔冤死，何必临行累蒯通。抗衡楚汉独成军，据有全齐集大勋。早识相人当相背，汉初天下已三分。赫赫樊侯帝室亲，谁令拜跪自称臣。情怀怏怏犹羞伍，不遇高皇也杀身。
读淮阴侯传·其一
作者：张洵佳
朝代：清

百战难居震主功，自然鸟尽要藏弓。英雄早分衔冤死，何必临行累蒯通。
读淮阴侯传·其三
作者：张洵佳
朝代：清

赫赫樊侯帝室亲，谁令拜跪自称臣。情怀怏怏犹羞伍，不遇高皇也杀身。
读淮阴侯传·其二
作者：张洵佳
朝代：清

抗衡楚汉独成军，据有全齐集大勋。早识相人当相背，汉初天下已三分。
谢安淝水之捷
作者：张洵佳
朝代：清

徼倖成大功，莫如谢安石。秦兵八十万，仅恃淝水隔。太傅方游山，未暇纡筹策。幸而朱序来，急进乘其隙。临阵肯退师，天夺符坚魄。遂令小儿辈，铭勋垂竹帛。否则局上棋，着着无生机。风流大罪案，又劳史官断。
负帝赴海
作者：张洵佳
朝代：清

亡国极仳离，南宋厓山止。伤哉陆丞相，犹作承平视。讲学舳舻中，正笏波涛里。直待战屡败，大势知难抵。三子一夫人，先令赴海水。夫人有难色，公曰姑稍俟。待我负帝来，与汝偕行耳。史称陆秀夫，负帝赴海死。但纪其君臣，未详其妻子。妻子与君臣，相继尸浮起。合葬厓山旁，村民犹展祀。一块乾净土，屹若华嵩峙。家乘载独详，记之补国史。
贾生
作者：张洵佳
朝代：清

西汉右文治，间气产名儒。一推贾长沙，一推董仲舒。其实王佐才，董犹逊不如。董氏谈王道，理尚悬诸虚。贾生论治道，剀切握其枢。苟施诸实事，七国害先除。其馀推本图，治可返唐虞。惜哉忤绛灌，谪向长沙居。郁郁赍志没，身后丛毁誉。东坡好论人，曷不以身试。时当熙丰朝，荆公正言利。章惇吕惠卿，附和俱得意。何不迎合之，而亦触其忌。放逐老江湖，与贾复何异。责己固已疏，责人无乃备。人才升降间，世运关隆替。汉治不复古，端因疏贾谊。
赠同门何秋辇员外三首
作者：张洵佳
朝代：清

小别瓠园岁月迁，青衫落拓发华颠。君游紫禁依双阙，我梦黄粱近廿年。科第泥金新蕊榜，因缘鸿雪旧诗笺。河阳潘令归田后，为寄閒居赋一篇。电火流光去似驰，十年小约爽归期。鬓毛换我青山笑，颜色思君落月知。入世无才惭作吏，买山有兴好吟诗。比来尘海空如镜，为语扬州杜牧之。翩翩玉树映风前，侪辈如君最少年。同学渊源师友重，出山姓氏弟兄联。霜华梁苑催人老，月色虹桥载酒便。张翰莼鲈风味好，望君南渡笑开筵。
赠同门何秋辇员外三首·其一
作者：张洵佳
朝代：清

小别瓠园岁月迁，青衫落拓发华颠。君游紫禁依双阙，我梦黄粱近廿年。科第泥金新蕊榜，因缘鸿雪旧诗笺。河阳潘令归田后，为寄閒居赋一篇。
赠同门何秋辇员外三首·其三
作者：张洵佳
朝代：清

翩翩玉树映风前，侪辈如君最少年。同学渊源师友重，出山姓氏弟兄联。霜华梁苑催人老，月色虹桥载酒便。张翰莼鲈风味好，望君南渡笑开筵。
赠同门何秋辇员外三首·其二
作者：张洵佳
朝代：清

电火流光去似驰，十年小约爽归期。鬓毛换我青山笑，颜色思君落月知。入世无才惭作吏，买山有兴好吟诗。比来尘海空如镜，为语扬州杜牧之。
赠心斋二首
作者：张洵佳
朝代：清

龙砂两度咏嘉宾，笑语能生四座春。穿遍溪桥寻地主，揭开城府见天真。家风疏水馀真乐，文品钟陵有替身。同是河汾门下士，输君松鹤比精神。尘劳白日去如驰，我似江湖杜牧之。春梦长安棋一局，秋娘旧院鬓千丝。莼鲈乡味偿初志，诗酒生涯感故知。何日蓉江移画舫，一樽重话少年时。
赠心斋二首·其一
作者：张洵佳
朝代：清

龙砂两度咏嘉宾，笑语能生四座春。穿遍溪桥寻地主，揭开城府见天真。家风疏水馀真乐，文品钟陵有替身。同是河汾门下士，输君松鹤比精神。
赠心斋二首·其二
作者：张洵佳
朝代：清

尘劳白日去如驰，我似江湖杜牧之。春梦长安棋一局，秋娘旧院鬓千丝。莼鲈乡味偿初志，诗酒生涯感故知。何日蓉江移画舫，一樽重话少年时。
赠虞阳缪少初司马
作者：张洵佳
朝代：清

千峰滴翠付前尘，又向名山作主人。沧海飞回千里棹，楼台高佔一家春。神仙吏隐开生面，诗卷苏黄有替身。怪道文园归计早，要从岩壑展经纶。斜穿石径度回廊，高踞岩腰俯下方。十里晴湖明似镜，万家炊火夜生凉。携来梅鹤皆仙侣，买得莼鲈近水乡。最是清芬传勿替，崇祠太仆屹中央。
赠虞阳缪少初司马·其一
作者：张洵佳
朝代：清

千峰滴翠付前尘，又向名山作主人。沧海飞回千里棹，楼台高佔一家春。神仙吏隐开生面，诗卷苏黄有替身。怪道文园归计早，要从岩壑展经纶。
赠虞阳缪少初司马·其二
作者：张洵佳
朝代：清

斜穿石径度回廊，高踞岩腰俯下方。十里晴湖明似镜，万家炊火夜生凉。携来梅鹤皆仙侣，买得莼鲈近水乡。最是清芬传勿替，崇祠太仆屹中央。
赠金溎生同转兼祝六旬之庆二首
作者：张洵佳
朝代：清

名满寰区六十春，庄襟老带想丰神。家风鸿博开宗派，生日渔洋證后身。五岭烟云双蜡屐，三吴文献一传人。随园坛坫高千古，留与先生步后尘。芙蓉城外大江流，多少文澜笔底收。风雅竟能涵万派，丹铅早自定千秋。才人好事编新语，诗鬼衔恩上选楼。我亦游梁馀赋稿，敢将鱼目混珠投。
赠金溎生同转兼祝六旬之庆二首·其一
作者：张洵佳
朝代：清

名满寰区六十春，庄襟老带想丰神。家风鸿博开宗派，生日渔洋證后身。五岭烟云双蜡屐，三吴文献一传人。随园坛坫高千古，留与先生步后尘。
赠金溎生同转兼祝六旬之庆二首·其二
作者：张洵佳
朝代：清

芙蓉城外大江流，多少文澜笔底收。风雅竟能涵万派，丹铅早自定千秋。才人好事编新语，诗鬼衔恩上选楼。我亦游梁馀赋稿，敢将鱼目混珠投。
赠门下士徐友梅太守
作者：张洵佳
朝代：清

十年不见彭宣面，一纸初通伯玉书。天上麒麟方耀彩，山中猿鹤正潜居。龚黄汉代名无忝，宾客梁园思有馀。此外交游吾亦广，心无牵挂早钩除。
过伯夷叔齐墓
作者：张洵佳
朝代：清

死不食周家粟，生不履周家土。卓哉孤竹两弟兄，崭然一饿高千古。为忠臣，为孝子。为仁人，为义士。可惜齐景公，千驷无人齿。牛山陨涕乐生悲，身死心死名亦死。
过先贤冉子墓
作者：张洵佳
朝代：清

弟子三千此最穷，斯人斯疾讶天公。可怜短命同颜氏，不仕私门胜仲弓。南牖寒宵蒸沴气，东山老泪泣春风。斜阳衰草邙山道，两字先贤墓碣崇。
过函谷关口号
作者：张洵佳
朝代：清

两次破秦师，奇勋冠六国。长有信陵君，六国并不得。
过宛山荡联句
作者：张洵佳
朝代：清

渺渺晴波似掌平，五年五度此经行。夕阳明灭涵空碧，孤棹容与恋客程。一角青山篷背落，数行疏柳渡头迎。风光好处浑如昨，待与閒鸥證旧盟。
过张子房墓
作者：张洵佳
朝代：清

力士一击击不中，百二十斤椎何用。不为大勇为小勇，此时子房真梦梦。曲曲清漪下邳桥，夕阳古渡影迢迢。突遇老人冠不整，呼履履我默警醒。出书一编曰可读，用此足槛秦人鹿。奚取荆卿匕首渐离筑。君不见萧何下狱韩彭死，仙乎仙乎早知此。此去随我访赤松，孺子乃以功名终。迄今墓木依然在，行人来往经千载。河山郁郁气葱葱，此中倘有黄石公。
过斗酒堂故址，吊沈凡民司马
作者：张洵佳
朝代：清

跌宕秦淮死亦甘，无家无子又无官。人间翰墨流传易，海内名公结识难。猿鹤故山劳想像，松楸古陇料荒残。兰亭册子今安在，玉匣昭陵一例看。
过昆山怀顾宁人先生
作者：张洵佳
朝代：清

一代高才孰比伦，不歆庑祀亦千春。两朝革命怀孤愤，四海论交总逸民。塞上风云惊王气，关中田宅爱秦人。儒林文苑兼专席，休认名贤是隐沦。
过狄梁公墓
作者：张洵佳
朝代：清

宰相南衙姓氏崇，千秋遗墓洛阳东。揭明姑侄扶唐祚，檄到文章殛鬼雄。元老三朝关国运，人才一代荷宗风。武周本是淫昏主，未遇倾危仗此公。
过虎牢关
作者：张洵佳
朝代：清

黄土夹青天，杀马可填道。楚汉争雄处，常闻古鬼啸。
过贡氏世恩堂故址
作者：张洵佳
朝代：清

当年衣锦启华堂，今日秋风野径荒。茅屋三间新结构，黄粱一梦小沧桑。西台疏草光青史，东郭衣冠冷白杨。打麦场连挑菜圃，有人惆怅立斜阳。
过陈留绅耆妇孺夹道钱留予为惘惘慰藉而行
作者：张洵佳
朝代：清

两年鸿爪此勾留，惭愧逢人说故侯。霪雨常防生计失，客途若为弃官愁。人间公道民情在，世路贪风吏治羞。夹道依迟何所慰，麦苗来岁定丰收。
追悼君培师
作者：张洵佳
朝代：清

忆从早岁坐春风，鼓舞裁成便不同。桃李盈门偏契我，文章憎命最怜公。清癯迥出尘埃外，褒贬都归笑语中。沅芷沣兰秋色老，招魂宋玉泣江东。
追挽徐挹泉侍御师
作者：张洵佳
朝代：清

直是文人命太穷，若论因果报宜隆。生前亲友衔恩遍，死后公卿太息同。远别妻孥成永诀，乱投医药到临终。可怜小子游梁日，尚在春风煦拂中。
邯郸吕祖祠三绝句
作者：张洵佳
朝代：清

吊古邯郸策马经，沈沈茅舍一灯青。枕头懒向先生借，不是才人梦不灵。一枕迷离幻与真，廿年宰相悟前因。陈留尚听衙斋鼓，我亦黄粱梦里人。落魄文人幻想多，蝶魂栩栩起情波。不知及第人归去，路过邯郸梦若何。
邯郸吕祖祠三绝句·其一
作者：张洵佳
朝代：清

吊古邯郸策马经，沈沈茅舍一灯青。枕头懒向先生借，不是才人梦不灵。
邯郸吕祖祠三绝句·其三
作者：张洵佳
朝代：清

落魄文人幻想多，蝶魂栩栩起情波。不知及第人归去，路过邯郸梦若何。
邯郸吕祖祠三绝句·其二
作者：张洵佳
朝代：清

一枕迷离幻与真，廿年宰相悟前因。陈留尚听衙斋鼓，我亦黄粱梦里人。
醉后愤歌二首
作者：张洵佳
朝代：清

猾夏凶锋自古无，别开眼界看单于。中原从此嗟何及，首祸焉能释勿诛。秦甸河山朝走马，赵家寝殿夜升狐。长城战血长安火，知有冤魂夜夜呼。延秋门上听啼乌，西去旌旂望眼孤。九庙神灵皆痛哭，一枰棋子竟全输。烟尘关内重围合，兵火辽阳万骨枯。从此乾坤无净土，茫茫身世付长吁。
醉后愤歌二首·其一
作者：张洵佳
朝代：清

猾夏凶锋自古无，别开眼界看单于。中原从此嗟何及，首祸焉能释勿诛。秦甸河山朝走马，赵家寝殿夜升狐。长城战血长安火，知有冤魂夜夜呼。
醉后愤歌二首·其二
作者：张洵佳
朝代：清

延秋门上听啼乌，西去旌旂望眼孤。九庙神灵皆痛哭，一枰棋子竟全输。烟尘关内重围合，兵火辽阳万骨枯。从此乾坤无净土，茫茫身世付长吁。
重游随寓花落无人曾几何时不胜今昔之感二首
作者：张洵佳
朝代：清

天涯芳草旧王孙，鸿爪重寻印雪痕。啼鸟一声春寂寂，玉兰花发不开门。蓬蓬飞絮撩人肠，鶗鴂声残梦一场。惟有名园依旧好，青青桃李又成行。
重游随寓花落无人曾几何时不胜今昔之感二首·其一
作者：张洵佳
朝代：清

天涯芳草旧王孙，鸿爪重寻印雪痕。啼鸟一声春寂寂，玉兰花发不开门。
重游随寓花落无人曾几何时不胜今昔之感二首·其二
作者：张洵佳
朝代：清

蓬蓬飞絮撩人肠，鶗鴂声残梦一场。惟有名园依旧好，青青桃李又成行。
金山寺题壁
作者：张洵佳
朝代：清

江天一览慰相思，十八年来鬓似丝。料得山灵犹识我，今朝绝顶又题诗。
金溎生同转寄示诗章并以冰泉唱和闰集及陶庐杂忆两卷见赠赋此报之三首
作者：张洵佳
朝代：清

万派江声腕底鸣，新诗读罢有馀情。风骚独倡千秋业，几席亲联四海英。上接敦槃袁蒋赵，远搜文献宋元明。名山不藉松云护，依傍名山便得名。故里重开著作楼，布帆江上识归舟。汉唐两代丛书续，岭峤双旌宦迹留。雅曲先为朋辈倡，遗珠广替故家收。一枝笔走三千里，忙煞陶庐冷应酬。盈盈一水讯鸥程，听说坡公寓郡城。名士倾襟联后进，传人当道让先生。绝尘高翥云中鹤，求友新迁谷口莺。自古神交关气类，茂林何日晤长卿。
金溎生同转寄示诗章并以冰泉唱和闰集及陶庐杂忆两卷见赠赋此报之三首·其一
作者：张洵佳
朝代：清

万派江声腕底鸣，新诗读罢有馀情。风骚独倡千秋业，几席亲联四海英。上接敦槃袁蒋赵，远搜文献宋元明。名山不藉松云护，依傍名山便得名。
金溎生同转寄示诗章并以冰泉唱和闰集及陶庐杂忆两卷见赠赋此报之三首·其三
作者：张洵佳
朝代：清

盈盈一水讯鸥程，听说坡公寓郡城。名士倾襟联后进，传人当道让先生。绝尘高翥云中鹤，求友新迁谷口莺。自古神交关气类，茂林何日晤长卿。
金溎生同转寄示诗章并以冰泉唱和闰集及陶庐杂忆两卷见赠赋此报之三首·其二
作者：张洵佳
朝代：清

故里重开著作楼，布帆江上识归舟。汉唐两代丛书续，岭峤双旌宦迹留。雅曲先为朋辈倡，遗珠广替故家收。一枝笔走三千里，忙煞陶庐冷应酬。
金阊感旧
作者：张洵佳
朝代：清

雪中鸿爪久模糊，二十年来过隙驹。荡子青衫春梦蝶，秋娘废院夜啼乌。题襟痕冷良朋杳，挂剑情深宿草芜。今日重游惟剩我，金阊门外独踟蹰。
闻人述赵展如中丞事感赋二首
作者：张洵佳
朝代：清

自经荐引到銮坡，感激恩知入网罗。多少冤魂泣青史，恩知两字误人多。萑苻群盗靖吴中，贴席讴吟万口同。假使当年俞借寇，两江名宦又添公。
闻人述赵展如中丞事感赋二首·其一
作者：张洵佳
朝代：清

自经荐引到銮坡，感激恩知入网罗。多少冤魂泣青史，恩知两字误人多。
闻人述赵展如中丞事感赋二首·其二
作者：张洵佳
朝代：清

萑苻群盗靖吴中，贴席讴吟万口同。假使当年俞借寇，两江名宦又添公。
阅医经自嘲
作者：张洵佳
朝代：清

偶然涉猎到轩岐，十载虚名动众知。采得古方三百个，阿娇无子竟难治。
阎应元
作者：张洵佳
朝代：清

闯献乱滔天，中原日沦丧。怀宗每临朝，叹息无名将。斯时阎应元，小官羁江上。谁知一典史，其才兼将相。王师入北京，典史力能抗。王师入南京，典史气尤壮。使佐孙傅庭，杀贼堪倚仗。使佐史阁部，江淮堪保障。可惜江阴城，小似弹丸样。城内无刍粮，城外无甲帐。然犹振臂呼，十决而十荡。狮子用全力，搏兔甚搏象。大才终小用，吾为阎公怅。
阻风怀远县，遇鲍东甫同年之弟振元赴山西万全县任，作诗附寄
作者：张洵佳
朝代：清

尘海惊心岁月迁，青衫小别又三年。太行云气连天际，梁苑霜华刮耳边。宦辙分驰同是客，风帆无定总由天。吴中秋后莼鲈美，一笑归舟让我先。
院中腊梅盛开芬芳满院口占
作者：张洵佳
朝代：清

品格天生迥不群，寒梅腊底异香薰。菊花仅有霜能傲，一片冰心让此君。
雨后
作者：张洵佳
朝代：清

着屐怕登台，斜阳掩不开。蝶衣黏碎粉，燕垒长新苔。远岫清于沐，颓云散似灰。孤吟如中酒，空跂故人来。
霞
作者：张洵佳
朝代：清

一搦轻痕逗晚晴，变成五色更分明。看他薄似罗衣样，依傍青云也著名。
青旸地
作者：张洵佳
朝代：清

谁使中华变外洋，无端尘海感沧桑。白杨衰草夷荒冢，绣幰春风迓丽娘。楼阁翻成新世界，笙歌误尽少年场。吴中似此浮夸甚，安得黄金用斗量。
韩信反汉
作者：张洵佳
朝代：清

韩信反汉诛，千载多怜恕。私与陈豨言，一室无人预。谁闻谁见之，而作造反据。况乎居京师，兵权已尽去。党羽结何人，兵械藏何处。岂率数家僮，能将长安踞。其实帝出征，设计事前豫。特假吕雉手，宫门伏刀锯。舍人外间告，萧相暗中助。冤酷甚黔彭，我为呼天吁。
韩昌黎上宰相书
作者：张洵佳
朝代：清

文章起八代，昌黎擅名誉。观其文集中，屡上宰相书。汲汲求自试，皇皇无安居。如此大才人，竟为饥所驱。可见盲宰相，眼中皆无珠。或嫌其自荐，毋乃毛遂如。岂知文公心，胞与同寰区。忧世复忧民，才略胸中储。后人无其实，慎勿袭其虚。摇尾而乞怜，此谓贱丈夫。
项羽坑秦卒
作者：张洵佳
朝代：清

秦卒二十万，坑之于新安。读史詈重瞳，生性抑何残。岂知有天道，项羽实无干。秦兵一出关，流血未尝乾。白骨翳榛莽，京观成巨观。劫掠人子女，刳剔人心肝。斩绝人宗祀，毁裂人衣冠。皆此廿万人，凯唱有馀欢。否则其祖父，貔虎势桓桓。否则其烟娅，雷霆气啴啴。重重造孽海，天怒罚难宽。特假重瞳手，惨报与人看。怀古发奇论，此论实不刊。
项羽掘始皇冢
作者：张洵佳
朝代：清

五帝官天下，三王家天下。陵寝遍九州，从无发掘者。可见古人风，明器尚陶瓦。盗贼不生心，至今崭如也。自有秦始皇，殉葬竭阿房。暴羽首掘之，劫掠无留藏。从此帝王陵，延祸逮汉唐。南宋祸犹酷，冬青种成行。呜呼厚葬者，覆辙鉴毋忘。下以警士庶，上以讽帝王。
题乡前辈王简卿广文书帷雪影遗照
作者：张洵佳
朝代：清

曾向槐庭憩荫过，山房遗稿我亲摩。衣冠前辈丰神俊，苜蓿生涯感慨多。星斗罗胸才独擅，文章呕血劫难磨。披图不尽景行意，一瓣心香寓短歌。
题华墨亭前辈遗像
作者：张洵佳
朝代：清

墨亭先生我曾见，琴川接座陪清宴。约略当时在盛年，如兰臭味如田面。中年人事走天涯，别后光阴迅如箭。归来重到郑公乡，迎人但有堂前燕。惟馀事迹播声称，流传不与沧桑变。竹林小阮我同年，示我遗容并家传。先生功在卫乡闾，义旂高张倡团练。先生行在笃宗祊，义庄继起恤贫贱。生成天性复肫然，怡怡兄弟情无间。忠厚传闻行路人，路人个个呼爷遍。古之所称乡大夫，殁而祭社斯人选。难得传神好画工，至今奕奕神犹现。遗像清高式典型，新诗当作椒兰荐。
题壮悔堂集
作者：张洵佳
朝代：清

跌宕秦淮酒国春，豪华气概轶群伦。烟花南部名公子，姓氏东林旧党人。阁部招贤莲作幕，裙钗知己玉为邻。楼头我亦题团扇，输与红桃点点新。
题曾文正公全集后
作者：张洵佳
朝代：清

理学兼经济，全者为名臣。名臣在本朝，湘乡第一人。仪封输浑厚，睢阳逊经纶。俯视杨文定，旁置李文贞。巍巍宫墙高，宜食两庑牲。两庑贤虽多，大半难抗衡。
题曾文正公诗集
作者：张洵佳
朝代：清

脱尽风流时世妆，词源汉魏律苏黄。钧天广乐空凡响，第一高吟在建昌。也同游子上河梁，也入宫门赋建章。天宝承平京国暇，当时谁识郭汾阳。
题曾文正公诗集·其一
作者：张洵佳
朝代：清

脱尽风流时世妆，词源汉魏律苏黄。钧天广乐空凡响，第一高吟在建昌。
题曾文正公诗集·其二
作者：张洵佳
朝代：清

也同游子上河梁，也入宫门赋建章。天宝承平京国暇，当时谁识郭汾阳。
题曾文正家书后
作者：张洵佳
朝代：清

江流同不废，文正一家书。考据精汉学，朴质驾宋儒。学问由此出，经济由此摅。上至公卿位，下至农家居。琐琐无不到，恢恢无不储。能移人气质，暴戾随之除。能入人肺腑，歌泣与之俱。但觉千篇少，而无一字虚。古今家庭札，鲜克播寰区。惟公此书出，宝贵如璠玙。横绝古今间，独辟一径途。著述能传后，以此为权与。
题沙定峰读史大略后
作者：张洵佳
朝代：清

读书明大义，忠孝淑□多。时务要穷究，朝章宜蒐罗。此是真学业，勖哉毋蹉跎。宋儒讲性理，探索常入魔。即使索之精，于世又如何。汉儒勤考据，万言辨一字。即令辨之详，未必济平治。后有好学者，獭祭矜腹笥。图书翻满床，自作还自注。诘曲无和音，落索无生致。谓之阳湖派，矜奇树一帜。卓哉定峰子，读书怀大志。一部十七史，穷究古今事。其论既宏通，其才复恣肆。可惜广陵散，遗响无人嗣。
题熊露阶同年淩霄花双蝶画册二首
作者：张洵佳
朝代：清

丰姿雅淡骨嶙峋，妙绝丹青笔有神。种傍萱帏应更好，年年花发戴长春。此较凡英迥不同，知君寄托在图中。他年应冠群芳谱，长沐东皇雨露浓。
题熊露阶同年淩霄花双蝶画册二首·其一
作者：张洵佳
朝代：清

丰姿雅淡骨嶙峋，妙绝丹青笔有神。种傍萱帏应更好，年年花发戴长春。
题熊露阶同年淩霄花双蝶画册二首·其二
作者：张洵佳
朝代：清

此较凡英迥不同，知君寄托在图中。他年应冠群芳谱，长沐东皇雨露浓。
题王慰三明经古今体诗集
作者：张洵佳
朝代：清

劲装古服气纵横，抗手韩苏与并行。语杂诙谐仍兀傲，事多怅触总和平。笔花开处生光燄，道味浓时露性情。我是邯郸初学步，惭将蛙响答莺鸣。
题王雨时亲家遗照二首
作者：张洵佳
朝代：清

江南荡子老还乡，感旧山阳玉笛凉。一代交情留白社，半生旅梦醒黄粱。尽多词客成新鬼，剩有宫人说上皇。惆怅钟期怜后死，断琴弹落满天霜。临歧握手泪如丝，犹记河梁送别时。名士散场君太早，劳人返辙我偏迟。墓门宿草成千古，野店黄垆酹一卮。不尽死生离别感，故人情重为题诗。
题王雨时亲家遗照二首·其一
作者：张洵佳
朝代：清

江南荡子老还乡，感旧山阳玉笛凉。一代交情留白社，半生旅梦醒黄粱。尽多词客成新鬼，剩有宫人说上皇。惆怅钟期怜后死，断琴弹落满天霜。
题王雨时亲家遗照二首·其二
作者：张洵佳
朝代：清

临歧握手泪如丝，犹记河梁送别时。名士散场君太早，劳人返辙我偏迟。墓门宿草成千古，野店黄垆酹一卮。不尽死生离别感，故人情重为题诗。
题琴川倪问渔采乐园
作者：张洵佳
朝代：清

石磴茅亭迤逦开，烟霞深处即蓬莱。松关秋老霏红叶，竹径云荒破绿苔。名重缓和称国手，人随刘阮到天台。苍生近苦疮痍甚，何日山中肯出来。
题真娘墓
作者：张洵佳
朝代：清

一抔黄土占千春，装点湖山仗美人。却笑钱塘苏小小，累他名士互争墩。
题许颂慈明经诗稿
作者：张洵佳
朝代：清

应刘踪迹各西东，两地钦迟一柬通。诗本性灵随意转，语含天籁自然工。文章无命同罗隐，风雅多情继放翁。最是英光兼灏气，长安幻事吊三忠。
题诸衡伯湘中纪行稿
作者：张洵佳
朝代：清

人生生落古人后，往往死出古人先。惟有郁勃恢奇之著作，乃与星斗日月相盘旋。卓哉弇州有诗伯，精诣直造青莲仙。吮笔哦诗数十载，忽然飞去苍梧之野九嶷巅。划然长啸秋空碧，仙心诗意同翩翩。有时淋漓酣醉写，胸臆浩然之气淩空直泻如奔泉。有时离别道悲愤，又如湘灵鼓瑟弦柱声呜咽。左携浮邱袖，右拍洪崖肩。不交今人交死友，独为老髯生日开琼筵。遍游衡岳来梁苑，示我一卷琳琅编。三湘七泽供吞吐，咀而味之令我流馋涎。信于此道肱三折，格调应在唐人前。愿书万本诵万遍，附君之诗寿世一千年。
题谢孝子侍疾图
作者：张洵佳
朝代：清

霜天晓角寒灯擎，鸡栖腷膊声将鸣。孝子侍疾忘旦暮，遽然梦醒神魂惊。茶铛药灶床前列，珍馐供奉馨且洁。当作亲闱健在身，承欢舞綵相怡悦。寒往暑来岁屡迁，沈疴难疗苦绵延。全凭一点精诚意，挽住颓阳十八年。迄今事久沧桑变，里闾孝行犹争羡。难得荆关好画工，传神特与开生面。潘岳家风著述详，吉人有后善收藏。江流不改图长在，通德门庭世泽长。
题赵焕文茂才殉节纪二首
作者：张洵佳
朝代：清

衰季难将节义论，伊谁誓死戒儿孙。一衿冷落沧江畔，也有心肝奉至尊。想到中天禅让时，皋夔依旧列丹墀。末流忽变唐虞世，可惜先生未及知。
题赵焕文茂才殉节纪二首·其一
作者：张洵佳
朝代：清

衰季难将节义论，伊谁誓死戒儿孙。一衿冷落沧江畔，也有心肝奉至尊。
题赵焕文茂才殉节纪二首·其二
作者：张洵佳
朝代：清

想到中天禅让时，皋夔依旧列丹墀。末流忽变唐虞世，可惜先生未及知。
题路渔滨年丈吹台春饯图
作者：张洵佳
朝代：清

东风吹我到天涯，绿芜春暮未还家。江南烟景萦离绪，河北风尘感岁华。座中有个东坡叟，昔日少年今白首。一琴一鹤一诗囊，将挂征帆三峡口。忆从杏苑探花游，跌宕春明几度秋。为有苍生来请命，福星一路指中州。苍生丝竹萦怀抱，年年鞅掌长安道。莫非王事我贤劳，两袖清风双鬓槁。一身宦辙历西东，到处攀辕借寇公。紫殿遴才书姓氏，青郊骑竹迓儿童。忽然谣诼来群小，美人香草忧心悄。撇尽人间万斛尘，一潭明月霜天晓。春秋佳日畅幽情，此老骚坛旧有名。司马文章仍放诞，元龙意气尚纵横。游梁子弟多英妙，风流为唱阳春调。昔时衙鼓今皋比，三十年来梦一觉。一梦觉时红日高，黔阳回首黯魂销。秋风故国鲈腮美，芳草明年马首遥。明年马首瞻何处，西川骥子擅芳誉。父老争遗太守钱，板舆就养郎官署。蜀江水碧蜀山春，惆怅吹台饯别人。一阕阳关留后约，三生白石證前因。前因后约俱无定，人生离合鸿泥印。惟有新诗宛转吟，嘤鸣到处声相应。临别披图意惘然，一言重与寄缠绵。已偿今日瞻韩愿，再结来生问字缘。一鞭人影匆匆去，夷门草满清明路。芙蓉江上旧家乡，令我乡心夜夜长。
题郑州吴峻卿刺史扬州纪游诗集二首
作者：张洵佳
朝代：清

居然三月下扬州，一曲清平纪胜游。修到当年狂杜牧，此生端不羡封侯。小金山下踏春行，一颗明珠掌上擎。清似梅花轻似柳，可怜飞燕不如卿。
题郑州吴峻卿刺史扬州纪游诗集二首·其一
作者：张洵佳
朝代：清

居然三月下扬州，一曲清平纪胜游。修到当年狂杜牧，此生端不羡封侯。
题郑州吴峻卿刺史扬州纪游诗集二首·其二
作者：张洵佳
朝代：清

小金山下踏春行，一颗明珠掌上擎。清似梅花轻似柳，可怜飞燕不如卿。
马嵬坡
作者：张洵佳
朝代：清

马嵬坡外鬼燐红，零落杨花怨晚风。早识三郎终薄倖，何如常住寿王宫。三十六年恃宠长，若论颜色亦秋娘。美人别有承恩法，一剪青丝便断肠。宫闱忌讳竟全忘，明把唐皇作汉皇。添得香山好诗料，一篇乐府冠三唐。
驿柳和慰三作
作者：张洵佳
朝代：清

万缕晴丝夹道春，一齐排着送征轮。比来青眼垂垂老，厌见驰驱冠盖人。青袍年少太风流，自到阳关动客愁。阅尽炎凉芳性倦，不因沦落亦低头。
驿柳和慰三作·其一
作者：张洵佳
朝代：清

万缕晴丝夹道春，一齐排着送征轮。比来青眼垂垂老，厌见驰驱冠盖人。
驿柳和慰三作·其二
作者：张洵佳
朝代：清

青袍年少太风流，自到阳关动客愁。阅尽炎凉芳性倦，不因沦落亦低头。
魏忠贤
作者：张洵佳
朝代：清

魏阉煽虐时，士夫太无耻。宰相为家奴，九卿作义子。生祠遍九州，举世从风靡。不特廉耻亡，直是人心死。幸而熹宗立，享国七年止。寿考跻神宗，其祸伊胡底。庄烈奋天诛，天下快无比。巍巍九千岁，填死沟壑里。何以迨末年，忽奉收葬旨。岂其反初心，当作忠良视。此事拗而奇，反翻难究拟。即云方寸乱，颠倒何至此。开门迎闯王，明祚竟亡矣。
鲁仲连
作者：张洵佳
朝代：清

战国有高士，名曰鲁仲连。身处危城中，志气独岸然。不帝虎狼秦，大义执之坚。然亦有天幸，无忌突来前。一战走秦军，邯郸得保全。否则孤城破，先生亦赧颜。不特赧其颜，首祸将归焉。空言获实效，成就殆有天。惟其胸襟旷，富贵藐云烟。功成不受赏，所以为高贤。
鹅湖阻雨纪梦中第三联句
作者：张洵佳
朝代：清

偶然游兴好，泛宅水之东。一雨天心阻，三秋客意慵。云凝飞不起，月淡隐当中。永夕难成寐，钟声送晓风。
龙砂大疫谣
作者：张洵佳
朝代：清

妖云黑眚空中过，疫鬼被发当门坐。一家疫死两三人，竟有全家剩一个。一个买棺出外走，皇皇然如丧家狗。家中死人无人守，涕泣请邻人，邻人尽摇手。东家买棺，西家买棺，郊衢杂遝买已完。急觅一棺到家殓，尸虫出户人人见。草草藏形，棺薄如翎，鲍鱼之肆有馀腥。亲友避面呼不应，其有贫者不能殓，则裹以草具代以门屏。殡于田，田有黍。殡于山，山有主。仓猝之间无葬地，累累野厝同抛弃。三伏暑，六月天。残骸腐骴蒸毒烟，淫霖恶血迸流泉。饮之者立毙，触之者立颠。因之疫氛传染广大而无边。有父老疾首蹙额而相告，曰疫深矣若之何。盍申醮祀驱邪魔。钟鼓备陈，牲醴其罗。斋戒沐浴，祷尔于上下神，只谓可以消疹疠迓祥和。岂知迪吉者少而遘凶者仍多。吁嗟乎，自古天心多慈厚，我有心香大如帚。夜夜焚香礼北斗，亟拯疮痍登仁寿，千叩首万叩首。
江村
作者：张济
朝代：清

放下蒲团心自安，木樨影里月生寒。金风一夜芦花白，秋在渔翁棹外看。
寿少泉从兄七十
作者：张浚佳
朝代：清

一曲新歌记事详，归来沧海布帆张。兰成正感梨桃熟，陶令翻缘松菊忙。防俗客来迂竹径，仿随园意筑山房。季鹰风味莼鲈好，淞水优游岁月长。英英年少露锋芒，不藉科名压众芳。秋水文章原不染，春风桃李尽成行。王侯适馆虚前席，宰相传经列后堂。人爵何如天爵贵，岿然共仰鲁灵光。
寿少泉从兄七十·其一
作者：张浚佳
朝代：清

一曲新歌记事详，归来沧海布帆张。兰成正感梨桃熟，陶令翻缘松菊忙。防俗客来迂竹径，仿随园意筑山房。季鹰风味莼鲈好，淞水优游岁月长。
寿少泉从兄七十·其二
作者：张浚佳
朝代：清

英英年少露锋芒，不藉科名压众芳。秋水文章原不染，春风桃李尽成行。王侯适馆虚前席，宰相传经列后堂。人爵何如天爵贵，岿然共仰鲁灵光。
题谢孝子东纬先生侍疾图
作者：张浚佳
朝代：清

劫井灰飞天地晦，用夷变夏纲常悖。父子平等染欧风，礼义廉耻四维废。芙蓉城是古暨阳，中有谢氏世流芳。绵绵瓜瓞守勿替，先人遗迹人争藏。个中往事分明在，北堂供奉毋敢怠。母病形骸子病神，目不交睫十八载。谁欤绘者虞山章，丹青易代发幽光。即金披图肃然起，我欲为之歌陟屺。
题赵焕文茂才殉节纪
作者：张浚佳
朝代：清

共和创自楚江边，殉节沙洲有隐贤。殷士裸将孤竹死，伤心绝食首阳巅。独留正气动乾坤，虽死犹生节义存。漫说弹冠非贡禹，青衿一领亦君恩。
题赵焕文茂才殉节纪·其一
作者：张浚佳
朝代：清

共和创自楚江边，殉节沙洲有隐贤。殷士裸将孤竹死，伤心绝食首阳巅。
题赵焕文茂才殉节纪·其二
作者：张浚佳
朝代：清

独留正气动乾坤，虽死犹生节义存。漫说弹冠非贡禹，青衿一领亦君恩。
唐颓山雨后晚眺
作者：张浤
朝代：清

倚眺唐颓阁，晴光四野生。残云留树湿，斜日射山明。江色连天色，歌声杂橹声。徘徊鱼磬里，新月向人清。
姑苏怀古
作者：张浤
朝代：清

金阊系舫独探奇，虎阜登临落照时。天外有湖归范蠡，山中无客拜要离。杜鹃红染贞娘墓，杨柳愁深伍相祠。响屟廊中人化土，尚留新月认蛾眉。
山居赠张石帆处士
作者：张浤
朝代：清

数椽空谷里，地迥绝尘氛。采药迷归路，看山踏乱云。杯倾松上露，饭煮水中芹。不识人间事，悠游麋鹿群。
泊表诚寺
作者：张浤
朝代：清

茑萝寺外草萧萧，流水门前昼夜号。苔蚀残碑封瓦砾，烟埋古殿剩松涛。一杯麦饭同光武，三尺铜花类汉高。莫叹此间荆棘满，钟山陵上亦蓬蒿。
挽陈其美联
作者：张浩
朝代：清
体裁：联

国难未消，我公遽死；英才遭狙，天道宁论。
挽陈其美联
作者：张浩
朝代：清
体裁：联

忍泪哽无言，愧我难完知己志；招魂滋隐恨，奠君尚歉独夫头。
入翠峰寺上西冈待月
作者：张海珊
朝代：清

秋阳播余骄，不夺山行勇。喜剧松风来，飞落山翠重。沙崩路忽侧，泉驶石鼓壅。倚天峰势厚，拔地众木耸。呀然佛宇开，金碧万绿拥。太古寂更寂，开云动无动。旷然我神善，以受烟霞奉。夕景上东岭，暝色起诸壑。独立敛视听，无言合冥漠。妙哉此寸灵，与月同一跃。玉宇开虚空，游氛扫尘廓。下射三万顷，澒洞鱼龙作。仙风澹澹来，佐以诸天乐。
入翠峰寺上西冈待月·其一
作者：张海珊
朝代：清

秋阳播余骄，不夺山行勇。喜剧松风来，飞落山翠重。沙崩路忽侧，泉驶石鼓壅。倚天峰势厚，拔地众木耸。呀然佛宇开，金碧万绿拥。太古寂更寂，开云动无动。旷然我神善，以受烟霞奉。
入翠峰寺上西冈待月·其二
作者：张海珊
朝代：清

夕景上东岭，暝色起诸壑。独立敛视听，无言合冥漠。妙哉此寸灵，与月同一跃。玉宇开虚空，游氛扫尘廓。下射三万顷，澒洞鱼龙作。仙风澹澹来，佐以诸天乐。
冒雨同竹坡遍探摄山诸胜
作者：张海珊
朝代：清

秋云抱雨意，欲吐未能畅。变灭四山间，山山争殊状。一山横而趋，如与尘世障。逶迤樵径转，四山拱相向。蓦入与云争，迥出云之上。一身著虚空，悄焉心胸荡。氛氲木犀香，随云遍空涨。香空浑相合，何处辨真妄。秋山写苍润，笔笔骨胜肉。出力露锋棱，而不病老秃。双涧分飞流，怒与众石逐。东涧势尤峻，劲折如转毂。盘辟磴道中，恰与西涧扑。探之源深深，屡上山屡复。云白径微分，石青气自馥。此中大有人，经声出茅屋。山虚灭众闻，一磬戛空翠。数转般若台，知是散花地。老松作龙飞，一一鳞甲弃。遗形犹攫拿，商猋落清吹。无著野云姿，不尽溪水意。活脱此心妙，以受烟霞媚。
冒雨同竹坡遍探摄山诸胜·其一
作者：张海珊
朝代：清

秋云抱雨意，欲吐未能畅。变灭四山间，山山争殊状。一山横而趋，如与尘世障。逶迤樵径转，四山拱相向。蓦入与云争，迥出云之上。一身著虚空，悄焉心胸荡。氛氲木犀香，随云遍空涨。香空浑相合，何处辨真妄。
冒雨同竹坡遍探摄山诸胜·其三
作者：张海珊
朝代：清

山虚灭众闻，一磬戛空翠。数转般若台，知是散花地。老松作龙飞，一一鳞甲弃。遗形犹攫拿，商猋落清吹。无著野云姿，不尽溪水意。活脱此心妙，以受烟霞媚。
冒雨同竹坡遍探摄山诸胜·其二
作者：张海珊
朝代：清

秋山写苍润，笔笔骨胜肉。出力露锋棱，而不病老秃。双涧分飞流，怒与众石逐。东涧势尤峻，劲折如转毂。盘辟磴道中，恰与西涧扑。探之源深深，屡上山屡复。云白径微分，石青气自馥。此中大有人，经声出茅屋。
同盛眉庵携诸童子走湖干看山
作者：张海珊
朝代：清

微阳发春妍，生意脱寒缚。万物观其始，即此道妙托。童子携三五，泼泼熊可掬。临水坐不次，得意同一跃。积水何澹澹，众山方莫莫。遥天见斜照，明翠荡无著。一点白鸥来，偶与虚空泊。须臾天风起，鼓舞波涛作。落落写琴声，和我山水乐。冥坐与心融，邈然尘想廊。游尽意不尽，归途亦绰绰。
寻仙源玉笥三台诸洞
作者：张海珊
朝代：清
体裁：古风

名山如伟人，洞达无内外。轩然肺腑张，症结尽淘汰。第一称仙源，卉木交晻霭。三台次第列，众石互钩带。逼塞开堂皇，摩空扬旌旆。九曲绿蚁通，一线受天大。奇险绝世狎，谺■动天籁。遂令风尘魄，窅然坐遗蜕。
寻仙源玉笥三台诸洞
作者：张海珊
朝代：清

名山如伟人，洞达无内外。轩然肺腑张，症结尽淘汰。第一称仙源，卉木交晻霭。三台次第列，众石互钩带。逼塞开堂皇，摩空扬旌旆。九曲绿蚁通，一线受天大。奇险绝世狎，谺𲭕动天籁。遂令风尘魄，窅然坐遗蜕。
晓起翠微禅院
作者：张海珊
朝代：清

晓色孕太清，澈心成寒碧。了了新境来，忽忽昨梦隔，初看众绿分，渐觉诸峰辟。万瓦静扑地，一烟动孤白。微吟重辟户，珍此夜气积。
晚渡石湖
作者：张海珊
朝代：清

水烟忽上白，渐没青山杪。不知双桥明，全约一湖小。山店不成市，入夜人声悄。弦月忽悠扬，并与西风袅。交秋已半月，残暑苦未了。所赖夜气清，聊逭毒热恼。知心通冥论，矫首凌空窅。直出飞鸟先，孤云同缥缈。
临江仙·春日，吴别驾乔夫人招游西湖，即席赋赠
作者：张淑
朝代：清

烟景东皇花柳簇，画船况泛西湖。湖心亭上即仙都。六桥山翠积，环绕镜中图。冠帔主人诗击钵，列钗竞倒琼壶。胜游四美足欢娱。晚钟何处起，明月又金铺。
古调笑·春晚
作者：张淑
朝代：清

春晚。春晚。人与燕莺同懒。小庭昨夜风过，红紫还怜谢多。多谢。多谢。剩有荼蘼迟嫁。
归字谣·春
作者：张淑
朝代：清

春。舞蝶歌莺淑景新。花飞减，肠断倚楼人。
满江红·题荫嘉弟乐圃吟钞
作者：张淑
朝代：清

阿大中郎，曾问字、琉璃砚北。埋玉树、招魂无计，阑干长拍。后起一时推作手，先灵九地应加额。看编珠，乐圃好吟钞，如椽笔。孤露苦，休于邑。腾达快，休疑惑。纵才人命薄，也如巾帼。佳句雕龙终寿世，浮名梦蚁空争国。只愁予，进士浪相夸，难为役。
酷相思·忆慧贞、慧珠二女
作者：张淑
朝代：清

苦雨凄风秋欲暮。正触起、离愁绪。少音信、飞鸿天际度。长女也、迢迢路。次女也、迢迢路。料得停针抛绣谱。望亲舍、新诗赋。问何日、归来同首聚。长女也、喁喁诉。此女也、喁喁诉。
即事分韵三十首 其一 临宇
作者：张淑芳
朝代：清
体裁：七言绝句

芳桂清风未敢论，尚拈彤管自温存。茂漪书有新花样，拓本教临淡墨痕。
即事分韵三十首 其三 停梭
作者：张淑芳
朝代：清
体裁：七言绝句

曾停机上玉梭抛，思绪纵横自解嘲。侬惯织缣兼织素，丝丝入扣故相交。
即事分韵三十首 其二 吟诗
作者：张淑芳
朝代：清
体裁：七言绝句

相将韵事说咸酸，教赋新诗带笑看。不道迎春多好句，口香吹出静如兰。
即事分韵三十首 其四 感梦
作者：张淑芳
朝代：清
体裁：七言绝句

见说关山别路赊，谁知一梦到天涯。分明身在郎前立，不料归来月未斜。
和外送归里叠韵六首原韵·其一
作者：张淑芳
朝代：清
体裁：七言律诗

君未能归妾忍归，幽怀好共话因依。敢云儿女来时累，莫忘夫妻去日饥。梦里思量还意合，行间言语与心违。玉门关外寒威重，争奈春风到此稀。
和外送归里叠韵六首原韵·其三
作者：张淑芳
朝代：清
体裁：七言律诗

侍养姑嫜合告归，重帏携妾昔相依。舆迎万里开颜笑，旆返三秋望眼饥。菽水承欢知有训，苹蘩主馈凛无违。耄龄行祝家王母，又看萱堂介古稀。
和外送归里叠韵六首原韵·其二
作者：张淑芳
朝代：清
体裁：七言律诗

慈怀寄言盼儿归，十载闺思梦寐依。养女休嗟道旁弃，随夫不怨室中饥。西来宦辙年频徙，南望乡关日久违。为说平安凭远报，长途犹恐信音稀。
和外送归里叠韵六首原韵·其五
作者：张淑芳
朝代：清
体裁：七言律诗

来不偕行又自归，儿曹但向妾身依。还思远宦相随愿，应忆中宵对泣饥。欲别思怀重指誓，临歧密约更防违。那知无限谈心处，话到离情语转稀。
和外送归里叠韵六首原韵·其六
作者：张淑芳
朝代：清
体裁：七言律诗

天南征雁趁秋归，双燕犹看旧垒依。自解多情怜妾病，谁将秀色疗君饥。行期畏卜心难别，离绪酣吟语皆违。夫婿浮云望边塞，春回不忍问花稀。
和外送归里叠韵六首原韵·其四
作者：张淑芳
朝代：清
体裁：七言律诗

儿时未识赋于归，只道深闺母是依。一自催妆痴若梦，几番离别怒如饥。画眉犹为颜容惜，分手何堪色笑违。读罢新诗含泪和，泪痕多觉墨痕稀。
代州
作者：张深
朝代：清

白草黄沙一望遥，近城村落亦寥寥。滹沱入夜冰常合，句注终年雪不消。边地食惟先湩酪，深秋衣已薄貆貂。凄凉土屋寒镫外，觱栗停吹又听鐎。
朝天宫
作者：张深
朝代：清

冶城山势碧岧峣，树影云阴閟寂寥。三殿鼓钟间白昼，万灵幢节集清宵。更无安石杯堪共，若有浮邱袖可招。咫尺钧天张乐地，后湖风雨夜萧萧。
沧州
作者：张深
朝代：清

卫水奔流绕郭浑，绵绵古道向津门。马前残烧何王冢，雁外孤烟近海村。沧酒三年经再挹，铁狮百战不双存。此间旧有开元寺，独立摩挲夕照痕。
石井行
作者：张深
朝代：清

梯崖陡绝攀棱层，去天一握疑可登。神龙触石石中裂，直下万仞深冥冥。苍鳞得径归重溟，残烟剩雨懒复升。莹晶石髓同酝酿，留此德水施高僧。高僧飞锡婫摩城，恐迷智火遗元镫。金壶汁尽井华继，历年书勒西来经。迄今洞秘铁石扃，法乘呵护严山灵。雷音往往动深夜，此下不少潜虬听。有时滃郁寒云兴，气逼太古莓苔青。黝然深黑若有物，照影莫见神为惊。一语未毕一语应，清音琅琅如斫冰。会逢金仙发砂窖，疑是玉女敲铜瓶。或言乌山井底扬吴舲，竹山有穴通孤星。大地具可人力破，凿者安知非五丁。轩辕九井天自生，刺指亦属真仙成。灵异未可常理测，古迹难以空言争。阴阴危壁垂寒藤，重来腰脚力尚能。好携琉璃黄竹簟，踞此六月消炎蒸。
芯题山石经洞
作者：张深
朝代：清
体裁：古风

一洞倒挂霜折莲，一洞侧出洪钟眠。谽谺窈窕莫可状，更有六洞嵌其巅。就中洞下复为洞，浩浩万劫通云烟。有隋静老亦好事，牢置关锁加钩键。名山灵秀气忽闭，宝藏未识开何年。令人可想不可见，有若忉利纯金天。松阴亭亭日傍午，风来隔涧传樵语。照人苔藓须眉青，石既陆离客亦古。披萝剪棘窥岩户，■鼯惊窜蝙蝠舞。天光透处字隐隐，波折依稀半欧褚。呜呼至宝秘空谷，奚异结绿埋沙土。云居自是贞观刹，熣灿岧峣宏殿宇。胡不出之甃廊壁，我与山僧快先睹。未知守者谁其主，砰轰欲借雷公斧。
芯题山石经洞
作者：张深
朝代：清

一洞倒挂霜折莲，一洞侧出洪钟眠。谽谺窈窕莫可状，更有六洞嵌其巅。就中洞下复为洞，浩浩万劫通云烟。有隋静老亦好事，牢置关锁加钩键。名山灵秀气忽闭，宝藏未识开何年。令人可想不可见，有若忉利纯金天。松阴亭亭日傍午，风来隔涧传樵语。照人苔藓须眉青，石既陆离客亦古。披萝剪棘窥岩户，𲎞鼯惊窜蝙蝠舞。天光透处字隐隐，波折依稀半欧褚。呜呼至宝秘空谷，奚异结绿埋沙土。云居自是贞观刹，熣灿岧峣宏殿宇。胡不出之甃廊壁，我与山僧快先睹。未知守者谁其主，砰轰欲借雷公斧。
骗马行
作者：张深
朝代：清

倾杯一曲勤政楼，四百马舞金铃秋。名驹仅充木床玩，壮士亦抱盐车愁。我朝练马马日编，勇技灵随马势变。人如鸟隼马如龙，骨腾肉飞堪百战。云阴漠漠平沙开，健儿三五躤柳来。短衣窄袖气精紧，色目迭出矜奇侅。一人反引如猿狖，一人侧起苍鹰骤。一人倒立足穿花，倏忽鬃前倏尾后。倏然马腹小可藏，筋斗一落千丈强。全身离鞍脚出镫，欲起不起歌《伊》《凉》。阴阳两手疾于磨，电在飞仙膊下过。挑抽凿剃托吊剪，鞍背从容任掀簸。有时对面两骑驱，交臂暗度马不知。有时连环八蹄骋，左超右踔无停时。马乎岂竟解人意，马亦随人作游戏。伎完人马两从容，汗喘俱无神采异。漫夸曲踊逾三驼，迅捷轻趫未足多。千秋万岁奉天子，信是京营曳落河。
汉川西赤壁街为五赤壁之一余数过之见垂杨数十株摇曳西风落照间为赋二绝句
作者：张清标
朝代：清

街南街北几停车，无数垂杨绾暮鸦。惟有夕阳消不尽，又随秋水上芦花。摇落新河欲上潮，西风吹浪打山椒。凭谁问取孙曹事，间听渔歌出苇萧。
汉川西赤壁街为五赤壁之一余数过之见垂杨数十株摇曳西风落照间为赋二绝句·其一
作者：张清标
朝代：清

街南街北几停车，无数垂杨绾暮鸦。惟有夕阳消不尽，又随秋水上芦花。
汉川西赤壁街为五赤壁之一余数过之见垂杨数十株摇曳西风落照间为赋二绝句·其二
作者：张清标
朝代：清

摇落新河欲上潮，西风吹浪打山椒。凭谁问取孙曹事，间听渔歌出苇萧。
题杜茶村镫船歌后
作者：张清标
朝代：清

煞尾声传感逝波，南朝往事已销磨。苍凉一掬兴衰泪，迸入渐渐《麦秀歌》。何处闻歌不可怜，秦淮丝竹委荒烟。伤心寄语阮司马，惭愧《春镫》《燕子笺》。
题杜茶村镫船歌后·其一
作者：张清标
朝代：清

煞尾声传感逝波，南朝往事已销磨。苍凉一掬兴衰泪，迸入渐渐《麦秀歌》。
题杜茶村镫船歌后·其二
作者：张清标
朝代：清

何处闻歌不可怜，秦淮丝竹委荒烟。伤心寄语阮司马，惭愧《春镫》《燕子笺》。
和徐花农太史迎秋诗韵
作者：张清瀚
朝代：清

西浙才名久冠时，趋朝待漏隔花迟。庭梧一叶凉先递，窗竹千竿暑未知。生面特开摩诘笔，秋心合赋少陵诗。长天领略清华景，犹记吴山折桂枝。
渔家傲·东昌道上
作者：张渊懿
朝代：清
体裁：词

野草凄凄经雨碧，远山一抹晴云积。午睡觉来愁似织，孤帆直，游丝绕梦飞无力。
古渡人家烟水隔，乡心撩乱垂杨陌。鸿雁自南人自北，风萧瑟，荻花满地秋江白。
渔家傲·东昌道中
作者：张渊懿
朝代：清

野草凄凄经雨碧，远山一抹晴云积。午睡觉来愁似织。孤帆直，游丝绕梦飞无力。
古渡人家烟水隔，乡心缭乱垂杨陌。鸿雁自南人自北。风萧瑟，荻花满地秋江白。
暮泛里湖北风陡发从西陵桥归昭庆
作者：张渭
朝代：清
体裁：五言律诗

游行自无所，薄暮意如何。岭色渐浮紫，湖流忽拥波。晚钟僧课足，高塔暝禽过。市火江城满，月明何处多。
七夕
作者：张湄
朝代：清

露重风轻七夕凉，魁星高宴共称觞。幽窗还听喁喁语，花果香灯祝七娘。
七夕范松浦郡守邀饮榕桥下书楸村给谏即席赋绝句余与同人既走笔和之复成一律仍用原韵
作者：张湄
朝代：清

莎厅风露洒新秋，高跨榕梁豁远眸。绿水不波凉樾美，青云得路亘虹修。天涯樽酒星同聚，月地车帷夕共游。三匝巢林馀倦翮，无烦乌鹊到桥头。
七鲲身
作者：张湄
朝代：清

鬐翼连翩振地垠，风抟水击势难驯。鹏图孰是南溟好，愿尔长安徙海身。
上元前二夕范松浦太守招饮郡署即席有作
作者：张湄
朝代：清

佳饰传柑胜事多，双榕桥下粲星河。才逢瑞雨如珠洒，却讶仙槎犯斗过。彩耀银幡春不夜，光连贝阙海无波。黄堂一夕琴丝动，万井同赓麦秀歌。
上元夕同书给谏饮使署再叠韵
作者：张湄
朝代：清

双持使节阅时多，星斗同躔不隔河。饮伴那须篱外索，灯辉可但壁间过。吟春好句分红纸，卜夜深杯卷白波。今夕故园无梦到，天涯随处有笙歌。
中秋
作者：张湄
朝代：清

碧天云净水烟微，砧杵无声一镜飞。画饼香中人尽醉，嫦娥亲自夺元归。
九日集郡斋四合亭赠钱道源太守
作者：张湄
朝代：清

把酒题糕兴未孤，仙亭四合宴清娱。黄花旧里亲朋远，碧海西风节物殊。昼永庭墀秋一鹤，年丰歌颂野多稌。登高健足应犹昔，醉上榕梁不索扶。
二十一夜何尚敏总戎刘省斋观察暨文武诸君同集使署四叠前韵
作者：张湄
朝代：清

宦辙休誇涉历多，一经观海藐江河。茫茫大地东南满，落落同人旦晚过。花趁暖风春有信，酒盈衰面老回波。漏迟烛■他乡夜，怕听艰难行路歌。
二十一夜何尚敏总戎刘省斋观察暨文武诸君同集使署四叠前韵
作者：张湄
朝代：清
体裁：七言律诗

宦辙休誇涉历多，一经观海藐江河。茫茫大地东南满，落落同人旦晚过。花趁暖风春有信，酒盈衰面老回波。漏迟烛暖他乡夜，怕听艰难行路歌。
五妃墓
作者：张湄
朝代：清

瘗玉埋香骨未尘，五妃青冢草长春。云寒孤岛魂相聚，直抵田横五百人。
何总戎署宴集五叠前韵
作者：张湄
朝代：清

儒将胸中斗宿多，洗兵旧雨挽天河。高城四面容春入，晚角双吹喜客过。座有麒香堪写照，川无蛟鳄久恬波。裘轻带缓风流甚，细柳旌门奏雅歌。
僧石峰和余游海会寺诗复呈一律依韵答之
作者：张湄
朝代：清

知时好雨洒芳田，閒试僧庐洗钵泉。一派海潮空外响，满怀冰雪句中传。云生树杪钟楼晚，鸟步花阴石径妍。笠屐何当随野衲，秋风归旆独悠然。
兴济晓发
作者：张湄
朝代：清

灯明村舍远，露白曙钟初。无事且高枕，有请惟故书。蹉跎秋过半，憔悴柳同疏。抱叶吟蝉静，知时我不如。
再泊澎湖
作者：张湄
朝代：清

横风北来阻归棹，海水起立鱼龙啸。澎湖浮屿出云涛，留我重宿来时□。一过再过岂所期，人生去住殊难料。六代山川江以南，峰堪结屋矶堪钓。欲置閒身入画图，如箭风帆虚远眺。此处青天沦白波，鲸眼摇光日无曜。稀微烟火几渔家，寸树不生人罕到。前年寄碇西屿头，旱气虫虫沙石燥。今年复此枕潮声，墨云颓颓风雨暴。往来行路只艰难，我实不德躬自悼。万里君亲旅梦残，水禽格磔啼神庙。明朝天意复何若，霁月忽从舷际照。孱躯纵便得生还，一夜惊愁发为皓。
冒雨劝农叠韵
作者：张湄
朝代：清

出郭天四垂，墨云挟狂雨。势如万镞飞，作气不待鼓。弥望青葱茏，物我同栩栩。平畦漾縠纹，犁锸应时举。谁能甘惰农，自贻乐岁苦。为语蚩蚩氓，海滨履王土。黄发与垂髫，愿勿入城府。熙怡若桃源，往来有渔父。三时胼胝烦，勤焉岂无所。况当膏雨馀，篝车满可许。烟林布谷鸣，陌上鞭水牯。米家画图閒，坐览蓑笠侣。
制酒
作者：张湄
朝代：清

□□□□□□□，□□□□□□□。玉蛆满瓮新醅熟，滴滴流芬齿颊中。
刺竹
作者：张湄
朝代：清

干霄刺竹易聚生，渭水淇园未较盈。千亩侯封未足贵，赖君海表立长城。
剑潭
作者：张湄
朝代：清

空明潭影月溶溶，向夜寒随剑气冲。三尺枯蛟抱树死，祇馀秋水绕加冬。
劝农答赠何尚敏总戎
作者：张湄
朝代：清

郊坰小队逐元戎，碧水青畴曲曲通。昨夜诗来灯影下，新凉人出雨声中。民依土物原知爱，宦迹天涯不易同。一笑看君挥羽扇，风流犹是旧文雄。
北巡纪行
作者：张湄
朝代：清

地高风稍劲，晨发凛如秋。海气山头雾，番居竹里楼。衣冠移裸俗，耄稚并嬉游。岁晚閒村落，青畦豆叶稠。輶轩临北鄙，问俗首诸罗。彩帨迎舆舞，红裳蹋臂歌。野芳增髻饰，官酒恣颜酡。怀葛今何远，淳风此地多。糗饵充庭实，盘匜列马前。双螺秀花竹，半线画山川。月静吹箫社，凉生被毳天。严更休太急，土窟几家眠。大甲东西路，滩声不忍听。雪涛天际白，雨岫晚来青。累卵深溪石，编茆远戍亭。谁非行役者，辛苦独番丁。
北巡纪行·其一
作者：张湄
朝代：清

地高风稍劲，晨发凛如秋。海气山头雾，番居竹里楼。衣冠移裸俗，耄稚并嬉游。岁晚閒村落，青畦豆叶稠。
北巡纪行·其三
作者：张湄
朝代：清

糗饵充庭实，盘匜列马前。双螺秀花竹，半线画山川。月静吹箫社，凉生被毳天。严更休太急，土窟几家眠。
北巡纪行·其二
作者：张湄
朝代：清

輶轩临北鄙，问俗首诸罗。彩帨迎舆舞，红裳蹋臂歌。野芳增髻饰，官酒恣颜酡。怀葛今何远，淳风此地多。
北巡纪行·其四
作者：张湄
朝代：清

大甲东西路，滩声不忍听。雪涛天际白，雨岫晚来青。累卵深溪石，编茆远戍亭。谁非行役者，辛苦独番丁。
北香湖
作者：张湄
朝代：清

十顷红云贴水铺，藕花深处乱鸥凫。北风凉动香逾好，得似西湖六月无。
十六夜郝祁公方乐只两司马杨御章邹羲章两明府复招集郡署三叠前韵
作者：张湄
朝代：清

琼台壁月曙光多，彷佛群真会绛河。客未及瓜姑且住，游当秉烛愿重过。百年乔木留棠荫，五夜华裾映酒波。要识阳春今有脚，蛮童骑竹唱新歌。
台湾杂感
作者：张湄
朝代：清

高浃天墟括九州，微茫一发认流求。风生鳌背重溟黑，雷奋鲲身巨岛浮。针路向空难问渡，铁礁拔地不容舟。颜林几辈虫沙没，落日苍凉赤嵌楼。干头真听草鸡鸣，石上流言谶早成。七郡逋囚充臂■，三江战舰剧纵横。火飞龙碽红毛尽，飙涌羊山白下惊。劫运不曾逾甲子，俄看东海腐长鲸。青油红旆拥风云，阃外专征兕甲军。穷岛降帆争献玺，尚方御锦远褒勋。乾坤何处存华发，妾媵偏能伴旅坟。金盌不随淋雨出，一杯蛮土野花薰。牖户谁怀阴雨思，春华忽谢刺桐枝。无端鸭母狂称帝，直为豨群怒誓师。潮长海亹频得力，晛消冰雪未移时。山头碧血成陈迹，酾酒还登五将祠。
台湾杂感·其一
作者：张湄
朝代：清

高浃天墟括九州，微茫一发认流求。风生鳌背重溟黑，雷奋鲲身巨岛浮。针路向空难问渡，铁礁拔地不容舟。颜林几辈虫沙没，落日苍凉赤嵌楼。
台湾杂感·其三
作者：张湄
朝代：清

青油红旆拥风云，阃外专征兕甲军。穷岛降帆争献玺，尚方御锦远褒勋。乾坤何处存华发，妾媵偏能伴旅坟。金盌不随淋雨出，一杯蛮土野花薰。
台湾杂感·其三
作者：张湄
朝代：清
体裁：七言律诗

青油红旆拥风云，阃外专征兕甲军。穷岛降帆争献玺，尚方御锦远褒勋。乾坤何处存华发，妾媵偏能伴旅坟。金碗不随淋雨出，一杯蛮土野花薰。
台湾杂感·其二
作者：张湄
朝代：清

干头真听草鸡鸣，石上流言谶早成。七郡逋囚充臂■，三江战舰剧纵横。火飞龙碽红毛尽，飙涌羊山白下惊。劫运不曾逾甲子，俄看东海腐长鲸。
台湾杂感·其二
作者：张湄
朝代：清
体裁：七言律诗

干头真听草鸡鸣，石上流言谶早成。七郡逋囚充臂𭠥，三江战舰剧纵横。火飞龙碽红毛尽，飙涌羊山白下惊。劫运不曾逾甲子，俄看东海腐长鲸。
台湾杂感·其四
作者：张湄
朝代：清

牖户谁怀阴雨思，春华忽谢刺桐枝。无端鸭母狂称帝，直为豨群怒誓师。潮长海亹频得力，晛消冰雪未移时。山头碧血成陈迹，酾酒还登五将祠。
和书楸村劝农韵
作者：张湄
朝代：清

冲泥舆骑海城东，野磐炊烟竹树丛。一寸遥青山写影，千畦净绿雨为功。扶锄父老沽醇酒，比屋鸡豚见古风。好待如云秋稼熟，来看高廪共歌丰。
和喝能上人长至韵
作者：张湄
朝代：清

六琯飞灰动一阳，宵分未减昼阴长。丛篁鸟语官斋静，小榻棋声佛火香。域外远游频改岁，镜中新鬓遽成霜。巳公茅屋吟诗处，早有梅花映水光。
咏芭蕉
作者：张湄
朝代：清

无妨修竹共閒居，亚字墙头午荫馀。白日冷随麾扇尽，绿天浓映写经初。雨窗搅梦千重响，秋馆缄愁一束书。多事诗人留画本，偏宜雪后著萧疏。
喜雨有作
作者：张湄
朝代：清

龙潭一勺水，散作四郊雨。雷声殷海天，冯夷助伐鼓。良苗浡然兴，生意各栩栩。累月忧心焚，望云首恒举。念彼陇上氓，沾涂愿作苦。赤日灼秧针，泣视龟圻土。妇子相睢盱，辍耕待官府。官不为请命，曷以称众父。飞牒投神宫，藉达天帝所。步祷初归来，盆翻雨如许。甘澍绿盈畴，积水可浮牯。我将共番黎，欢歌醉其侣。
壬戌1742除夕
作者：张湄
朝代：清

一枝残烛对羁人，绝徼山川去国身。多历岁时知已老，强同樽酒孰为亲。椒花远梦红炉会，蕙草閒庭碧海春。天与离怀博诗趣，朝衫脱尽六街尘。
夏日得雨同书楸村给谏赋
作者：张湄
朝代：清

输粟重洋役汎舟，济时方略愧前筹。万家聚岛如孤旅，三日为霖解百忧。声振地雷横出海，势分天汉倒悬流。会须斗酒从田父，叱犊村中看绿畴。
大嶝门
作者：张湄
朝代：清

门经大嶝渡横洋，五色波中漾日光。起碇声高惊晓梦，吟魂倾仄寄悬床。
小春纪梦
作者：张湄
朝代：清

暖风十月拂蕉衫，花底摊书屋似龛。绝域光阴轻过客，匡床魂梦事幽探。琴鸣涧户泉声古，日照山楼木叶酣。省识游踪犹在世，白头应著旧烟岚。
小西天
作者：张湄
朝代：清

竹溪小寺远尘廛，青壁临流薜荔悬。高望美人何处所，漫凭东海说西天。
布床
作者：张湄
朝代：清

一枕鼾齁树杪眠，从来木处不曾颠。此中风味人知少，蝴蝶南柯梦竟全。
惠献贝子功德诗八章寄呈德济齐制府并序
作者：张湄
朝代：清

宗臣庙算定岩疆，奕世盟勋带砺长。黄石书精馀枕秘，青油幕远即戎行。天家枝干标英早，阃外韬钤决策良。受命专征谁得似，东山零雨古锜斨。横海将军下濑船，轻飞迅度讶从天。鲸鲵尽扫波方静，蔓草难图势更延。直许奋身先士卒，可堪带甲满山川。闻声便慰云霓望，况复王师出万全。惠泽仁风却战氛，恩怀挟纩遍三军。梯云冷辟荆榛路，渡水宵乘鹅鹜群。疾苦再三亲慰问，箪醪取次爱平分。丈人正协师中吉，马首讴歌到处闻。劳瘁年年短后衣，营门柳色几依微。婴城屹立邱山重，传箭齐惊霹雳飞。七省藩篱争海口，三家苞檗陨霜威。南天夜报平安火，大将功成鬓欲稀。计日班师颂止戈，乘箕忽地白云窝。大星落处光芒在，群马悲馀涕泗多。但有图书遗败橐，空烦士女致虞歌。江山不改民完聚，忍见萧然丹旐过。餐风沐雨竭绸缪，掩骼埋胔德意周。半壁已成磐石固，一言不及子孙谋。帝深震悼思元佐，礼备荣哀答壮猷。曾为羊公同罢市，丰碑积泪岘山头。巍峨庙貌耸高旻，鸟革翚飞藻采陈。漠漠云烟凝肸蚃，丸丸松柏历冬春。维新竞铸黄金像，感旧犹存白发民。往日指麾旄钺处，山巅水涘肃迎神。紫泥书札凤鸾驰，诏予贤良再立祠。海国瞻依同怙冒，瑶林郁积发孙枝。香升俎豆烝尝远，节制东南棨戟移。我亦州民叨厦庇，咏恩聊继瓠蒲诗。
惠献贝子功德诗八章寄呈德济齐制府并序·其一
作者：张湄
朝代：清

宗臣庙算定岩疆，奕世盟勋带砺长。黄石书精馀枕秘，青油幕远即戎行。天家枝干标英早，阃外韬钤决策良。受命专征谁得似，东山零雨古锜斨。
惠献贝子功德诗八章寄呈德济齐制府并序·其七
作者：张湄
朝代：清

巍峨庙貌耸高旻，鸟革翚飞藻采陈。漠漠云烟凝肸蚃，丸丸松柏历冬春。维新竞铸黄金像，感旧犹存白发民。往日指麾旄钺处，山巅水涘肃迎神。
惠献贝子功德诗八章寄呈德济齐制府并序·其三
作者：张湄
朝代：清

惠泽仁风却战氛，恩怀挟纩遍三军。梯云冷辟荆榛路，渡水宵乘鹅鹜群。疾苦再三亲慰问，箪醪取次爱平分。丈人正协师中吉，马首讴歌到处闻。
惠献贝子功德诗八章寄呈德济齐制府并序·其二
作者：张湄
朝代：清

横海将军下濑船，轻飞迅度讶从天。鲸鲵尽扫波方静，蔓草难图势更延。直许奋身先士卒，可堪带甲满山川。闻声便慰云霓望，况复王师出万全。
惠献贝子功德诗八章寄呈德济齐制府并序·其五
作者：张湄
朝代：清

计日班师颂止戈，乘箕忽地白云窝。大星落处光芒在，群马悲馀涕泗多。但有图书遗败橐，空烦士女致虞歌。江山不改民完聚，忍见萧然丹旐过。
惠献贝子功德诗八章寄呈德济齐制府并序·其八
作者：张湄
朝代：清

紫泥书札凤鸾驰，诏予贤良再立祠。海国瞻依同怙冒，瑶林郁积发孙枝。香升俎豆烝尝远，节制东南棨戟移。我亦州民叨厦庇，咏恩聊继瓠蒲诗。
惠献贝子功德诗八章寄呈德济齐制府并序·其六
作者：张湄
朝代：清

餐风沐雨竭绸缪，掩骼埋胔德意周。半壁已成磐石固，一言不及子孙谋。帝深震悼思元佐，礼备荣哀答壮猷。曾为羊公同罢市，丰碑积泪岘山头。
惠献贝子功德诗八章寄呈德济齐制府并序·其四
作者：张湄
朝代：清

劳瘁年年短后衣，营门柳色几依微。婴城屹立邱山重，传箭齐惊霹雳飞。七省藩篱争海口，三家苞檗陨霜威。南天夜报平安火，大将功成鬓欲稀。
捕鱼
作者：张湄
朝代：清

抵须设网与操舟，撑突清溪截上流。发发游鱼齐入手，筠笼顷刻百千头。
捕鹿
作者：张湄
朝代：清

出草东郊径路深，枝头鸟语最关心。几声啁唽宛如诉，不似黄鹂俱好音。
放手
作者：张湄
朝代：清

反目还将放手称，牵手挈酒痛交惩。何如白首期偕老，高筏迎归耀彩缯。
斐亭
作者：张湄
朝代：清

留得清风动去思，千竿潇碧影猗猗。何人呼起文同笔，有斐亭前画卫诗。
昙花
作者：张湄
朝代：清

采自猊床象座前，紫霞一片映青莲。优昙不是人间种，色相应归忉利天。
望向
作者：张湄
朝代：清

浩瀚乾坤不见山，水晶圆域览周环。凭谁探取猫花屿，桅木飞腾两亚班。
枣子槟榔
作者：张湄
朝代：清

丹颊无端生酒晕，朱唇那复吐脂香。饥餐饱嚼日百颗，倾尽蛮州金错囊。
梦蝶园
作者：张湄
朝代：清

疏林一碧映清渠，物外翛然水竹居。指点昔年寻梦处，秋风蝴蝶自蘧蘧。
楸村惠鸽卵戏赋短句为谢
作者：张湄
朝代：清

盘写晶丸转未停，弘成吞处石光荧。何如插羽凌风去，碧落新晴听远铃。日日开笼放雪衣，海天难得寄书归。祇教早脱将雏苦，化作诗肠白凤飞。
楸村惠鸽卵戏赋短句为谢·其一
作者：张湄
朝代：清

盘写晶丸转未停，弘成吞处石光荧。何如插羽凌风去，碧落新晴听远铃。
楸村惠鸽卵戏赋短句为谢·其二
作者：张湄
朝代：清

日日开笼放雪衣，海天难得寄书归。祇教早脱将雏苦，化作诗肠白凤飞。
楸村惠鸽卵戏赋短句为谢读蔺相如传书其后·其一
作者：张湄
朝代：清
体裁：七言绝句

一堂缶瑟愿交陈，拚取樽前血洒尘。廷吒强秦浑不惧，引车时复避同人。
楸村送蘋果赋谢·其一
作者：张湄
朝代：清

重里筠笼寄海南，寺闻未减树头甘。年时最解相如渴，玉手搓香酒半酣。
楸村送蘋果赋谢·其二
作者：张湄
朝代：清

百果璘㻞菜市东，蘋㜑颜色似唇红。上方仙品三年别，今夜清芬入梦中。
楸村送蘋果赋谢·其二
作者：张湄
朝代：清
体裁：七言绝句

百果璘㻞菜市东，蘋婆颜色似唇红。上方仙品三年别，今夜清芬入梦中。
榕梁
作者：张湄
朝代：清

绿莎厅后影扶疏，龙卧虹垂曲更舒。若比渔梁临水次，未妨缘木一求鱼。
槟榔
作者：张湄
朝代：清

睚眦小忿久难忘，牙角频争雀鼠伤。一抹腮红还旧好，解纷惟有送槟榔。
檨
作者：张湄
朝代：清

参天高树午风清，嘉实累累当暑成。好事久传番尔雅，南方草木未知名。
次夕刘省斋观察招集澄台叠韵
作者：张湄
朝代：清

霁后华灯较月多，环台澄景象银河。十千酒美难辞醉，三五宵良肯放过。海国鱼龙争曝采，春田雨露尽涵波。藉君阁上青藜燄，来照当筵击节歌。
气候
作者：张湄
朝代：清

少寒多燠不霜天，木叶长青花久妍。真个四时皆似夏，荷花渡腊菊迎年。
水沙连
作者：张湄
朝代：清

团团孤屿水中央，稻熟浮田吠蛤凉。烟火渡头移蟒甲，青山环映白波光。
泊澎湖
作者：张湄
朝代：清

大担门外渡横洋，群山灭影流汤汤。天水相交上下碧，中间一叶凌波飏。少焉红沟映霞赩，倏忽黑蛟翻怒墨。陆离斑驳异彩腾，绘画乾坤须五色。针盘远指天南交，苍茫四瞩心悁劳。直上樯梢索西屿，亚班趫捷如飞猱。澎湖环岛三十六，历历人烟出渔屋。未须沧海成桑田，结网临渊食粗足。我来寄泊妈宫湾，舳舻屹立凝丘山。三夜惊涛春客枕，梦魂跌宕雷霆间。海翁望雨忧如渴，极目园畴断馀嶭。北风可但济行舟，唤起痴龙驱旱魃。
波罗蜜
作者：张湄
朝代：清

清果菩提绕室馨，金包柑橘丽繁星。更怜斗大波罗蜜，磥砢真同佛髻青。
浴儿
作者：张湄
朝代：清

浴川女伴不知寒，绿水鸬鹚雪影翻。见说生雏才堕地，波池堪作浴儿盘。
海上柬寄台阳诸友
作者：张湄
朝代：清

信宿澎湖岛，新晴趣放船。七更针尾路，一碧浪中天。往迹俄成梦，归期此尚悬。黯然馀别意，东望渺云烟。
海会寺
作者：张湄
朝代：清

歌罢蛮腔易梵腔，层楼烟际晚钟撞。吟诗赌弈人稀到，閒煞孤寒白菊窗。
海滨
作者：张湄
朝代：清

海滨槎客旧吟曹，领略春风上绣袍。佳色一帘花掩蔼，孤踪万里水周遭。未除言语频焚藁，岂有英雄惯捉刀。客里流年容易度，手持汉节尚馀旄。
海道
作者：张湄
朝代：清

七更针路指澎湖，秘本流传近有无。此地未须论道里，风生八面往来殊。
渡水
作者：张湄
朝代：清

攀枝已讶众猱升，渡水惊牵百丈藤。真见飞行都绝迹，西京那数戏橦縆。
游弥陀寺赠喝能上人
作者：张湄
朝代：清

宦迹重溟外，游情半日閒。妙香禅室静，灌木鸟音蛮。种叶常书偈，留云早掩关。稍闻烹水法，容我坐苔班。何必远城郭，已空车马尘。因心川共逝，触指月如轮。客愧乘槎客，僧兼卖卜人。此生期再访，幽梦或通津。
游弥陀寺赠喝能上人·其一
作者：张湄
朝代：清

宦迹重溟外，游情半日閒。妙香禅室静，灌木鸟音蛮。种叶常书偈，留云早掩关。稍闻烹水法，容我坐苔班。
游弥陀寺赠喝能上人·其二
作者：张湄
朝代：清

何必远城郭，已空车马尘。因心川共逝，触指月如轮。客愧乘槎客，僧兼卖卜人。此生期再访，幽梦或通津。
游海会寺次楸村韵
作者：张湄
朝代：清

山郭雨初霁，招提忽入来。寒云流梵韵，湿翠上莲台。钵为投诗满，扉缘憩客开。催耕馀好鸟，人静语林隈。野趣自清旷，丰年情不同。泉新茶碗碧，火宿石垆红。眺海三层阁，栽花半亩宫。息心尘外赏，远屿夕烟空。
游海会寺次楸村韵·其一
作者：张湄
朝代：清

山郭雨初霁，招提忽入来。寒云流梵韵，湿翠上莲台。钵为投诗满，扉缘憩客开。催耕馀好鸟，人静语林隈。
游海会寺次楸村韵·其二
作者：张湄
朝代：清

野趣自清旷，丰年情不同。泉新茶碗碧，火宿石垆红。眺海三层阁，栽花半亩宫。息心尘外赏，远屿夕烟空。
澄台
作者：张湄
朝代：清

澄台上下树婆娑，满目残阳动碧波。天水无垠同一气，风帆如叶岛如螺。
澄台小集叠韵
作者：张湄
朝代：清

澄台嘉樾密戎戎，醉后凭高四望通。岛市别开帆影外，天垠纯浸水光中。迢遥亲舍孤云拥，浩渺予怀碧海同。日午南薰方荐爽，当风不复辨雌雄。
澎湖
作者：张湄
朝代：清

三十六屿如排衙，渔舍参差烟火赊。塞里风多异南北，莫教海客误停槎。
牛车
作者：张湄
朝代：清

短靷高箱服两牛，柴车挽运健于舟。五更残月梦初醒，角韵呜呜生客愁。
牵手
作者：张湄
朝代：清

定情虽假白螺钱，麻达歌谐礼数捐。几处社寮清月夜，鼻箫吹彻手随牵。
留别书楸村给谏及在台诸同人即次原韵
作者：张湄
朝代：清

如水臣心到处清，图书归载海航轻。迹留鸿雪三年过，韵叶埙篪一气鸣。送客自崖谁不返，离杯入手我先行。白波赤嵌斜阳渡，回首苍茫无限情。
番俗
作者：张湄
朝代：清

包练衣衫最丽都，换年风景野花敷。金藤耀首新妆裹，答答偏宜宾也珠。重里筠笼寄海南，寺闻未减树头甘。年时最解相如渴，玉手搓香酒半酣。百果璘㻞菜市东，蘋㜑颜色似唇红。上方仙品三年别，今夜清芬入梦中。竞誇麻达好腰围，健足凌空捷似飞。萨鼓铿锵声近远，轻尘一道走差归。争迎使节共欢呼，骢马前头众妇趋。首顶糍盘陈野食，大官曾未识都都。鹅筒惯写红夷字，鴃舌能通先圣书。何物儿童真拔俗，琅琅音韵诵关雎。藤毬掷罢舞鞦韆，世外嬉怡别有天。月几回圆禾几熟，岁时频换不知年。傀儡山深恶木稠，穿林如虎攫人头。群凶社里谁雄长，茅宇新添金髑髅。
番俗·其一
作者：张湄
朝代：清

包练衣衫最丽都，换年风景野花敷。金藤耀首新妆裹，答答偏宜宾也珠。
番俗·其三
作者：张湄
朝代：清

争迎使节共欢呼，骢马前头众妇趋。首顶糍盘陈野食，大官曾未识都都。
番俗·其二
作者：张湄
朝代：清

竞誇麻达好腰围，健足凌空捷似飞。萨鼓铿锵声近远，轻尘一道走差归。
番俗·其五
作者：张湄
朝代：清

藤毬掷罢舞鞦韆，世外嬉怡别有天。月几回圆禾几熟，岁时频换不知年。
番俗·其六
作者：张湄
朝代：清

傀儡山深恶木稠，穿林如虎攫人头。群凶社里谁雄长，茅宇新添金髑髅。
番俗·其四
作者：张湄
朝代：清

鹅筒惯写红夷字，鴃舌能通先圣书。何物儿童真拔俗，琅琅音韵诵关雎。
病枕
作者：张湄
朝代：清

骚屑竹窗雨，残篝依病身。魂清馀远思，室静有微呻。土药焉知性，秋宵不向晨。绝怜人境外，舆仆是吾亲。
病起邀书楸村给谏蒋师垣上舍同过海粟轩观剧即次见怀原韵
作者：张湄
朝代：清

寥泬晴空海外天，清斋兰菊共幽妍。身辞故国输秋燕，病入西风感暮蝉。对酒那知蛮曲误，逢场肯厌烛花偏。黄茆屋底宵如岁，愿废先生半枕眠。
癸亥1743元日试笔
作者：张湄
朝代：清

又从海国度王正，物态熙荣协气生。隔岁梅花香笔格，先春小雨拂帘旌。闭门索句无多事，把酒听莺第一声。雨载萧閒尘俗外，可知懒癖是天成。
祀灶词
作者：张湄
朝代：清

海风刁骚西日暝，爆竹满城独客警。送神何归云上天，云车飙马相腾骞。胶牙饧果臈尾酎，饮食媚神术不售。居高听卑天耳聪，灶君有言长落后，安用黄羊致暴富。
禾间
作者：张湄
朝代：清

流珠炊玉食维艰，终岁勤劬敢务閒。生计只知依稼穑，一枝栖息号禾间。
秀峰塔
作者：张湄
朝代：清

光摇五岳扫千军，颖脱霜锋卓不群。海国文章肖天秀，故应健笔已凌云。
秋夕
作者：张湄
朝代：清

向夕生西风，一雨洗残暑。横眠古竹床，家远梦亦阻。蕉影入户凉，秋镫照蛩语。沧波催白头，作客老未惯。酒醒海月低，庭虚曙星粲。夜夜五更初，角声似孤雁。
秋夕·其一
作者：张湄
朝代：清

向夕生西风，一雨洗残暑。横眠古竹床，家远梦亦阻。蕉影入户凉，秋镫照蛩语。
秋夕·其二
作者：张湄
朝代：清

沧波催白头，作客老未惯。酒醒海月低，庭虚曙星粲。夜夜五更初，角声似孤雁。
秋海棠和秦兰谷
作者：张湄
朝代：清

阑干几曲雨苔侵，色效川红苦不禁。坠叶罢飞空砌冷，流萤微度古墙阴。娇柔自惜伤秋骨，黯淡谁知怯露心。若问断肠当日事，粉痕和泪尚涔涔。
秋雨吟
作者：张湄
朝代：清

秋雨淫淫不可止，阶前积潦产蛙子。海声吼入乡梦中，错认钱唐夜潮起。土花延碧上我床，萤飞深竹寒无光。风生葛衣旅鬓白，漏鼓不鸣凄永夕。挑灯坐听勿复愁，夏时一滴琼膏流。
积雨书怀
作者：张湄
朝代：清

吹浪鲸鱼匝地雷，门扃碧水藓花堆。情缘一雨分忧喜，信隔重溟罢往来。虫韵入窗秋烛冷，漏痕侵枕古墙颓。披襟中夜听残溜，小篆铜炉自拨灰。
穿耳
作者：张湄
朝代：清

垂肩粉耳大如盘，贯竹填螺取次宽。ㄚ角髻边风不定，翩翲五色斗鸡翰。
立春夜记得
作者：张湄
朝代：清

东风花市远移轮，十度京华探蚤春。记得城南閒女伴，连宵挝鼓恼比邻。潮鸡齐唱二更初，竹影空斋自校书。记得传柑春宴散，玻瓈灯里看红鱼。佛桑庭下露盈盈，旧梦难追隔水程。记得踏歌人静后，油窗坐听斗牌声。胆瓶清供一枝梅，新月如圭照客杯。记得彩幡头上卸，粉香轻逐落英来。
立春夜记得·其一
作者：张湄
朝代：清

东风花市远移轮，十度京华探蚤春。记得城南閒女伴，连宵挝鼓恼比邻。
立春夜记得·其三
作者：张湄
朝代：清

佛桑庭下露盈盈，旧梦难追隔水程。记得踏歌人静后，油窗坐听斗牌声。
立春夜记得·其二
作者：张湄
朝代：清

潮鸡齐唱二更初，竹影空斋自校书。记得传柑春宴散，玻瓈灯里看红鱼。
立春夜记得·其四
作者：张湄
朝代：清

胆瓶清供一枝梅，新月如圭照客杯。记得彩幡头上卸，粉香轻逐落英来。
绿珊瑚
作者：张湄
朝代：清

一种可人篱落下，家家齐插绿珊瑚。想从海底搜罗日，长就苔痕润不枯。
美人蕉
作者：张湄
朝代：清

亭亭清影绿天居，扇暑招凉好读书。怪底弹文出修竹，美人颜色胜芙蕖。
聚星园
作者：张湄
朝代：清

梧竹阴森护短垣，群峰飞落聚星园。海翁九十发如鹤，门外水田秋稼繁。
茅港道中
作者：张湄
朝代：清

持节番寮往复还，海声溪韵共潺湲。红蕉径里居人少，紫蔗田边牧竖閒。小队骎骎投野宿，前旌冉冉渡沙湾。夕晖澹著倪黄笔，一抹平林数尺山。
荅书楸村病怀六叠前韵
作者：张湄
朝代：清
体裁：七言律诗

叠浪层岩相间多，梦归不独阻关河。思家念虑劳安顿，习静工夫易错过。蕙叶生烟笼药鼎，梅花和月落帘波。老来陶写惟丝竹，莫负玲珑子夜歌。
荅书楸村病怀六叠前韵
作者：张湄
朝代：清

叠浪层岩相间多，梦归不独阻关河。思家念虑劳安顿，习静工夫易错过。蕙叶生烟笼药鼎，梅花和月落帘波。老来陶写惟丝竹，莫负？珑子夜歌。
莲池潭
作者：张湄
朝代：清

莲瓣芹丝一气香，天然泮水绕宫墙。林端不许飞鸮集，山势高骞拱凤皇。
蒙面
作者：张湄
朝代：清

香车碧怀厌纷纭，拥盖微行拟鄂君。一队新妆相掩映，红□叶底避斜曛。
衣服
作者：张湄
朝代：清

乌衣渐易裸人风，尺布为裈犊鼻同。可但鹿胎花簇簇，达戈纹锦手裁工。
衣服
作者：张湄
朝代：清

凤头龙尾好衣裾，锦绣偏诸谢不如。若使贾生来此地，未知流涕更何如。
读蔺相如传书其后
作者：张湄
朝代：清

一堂缶瑟愿交陈，■取樽前血洒尘。廷吒强秦浑不惧，引车时复避同人。等閒嫌怨且全抛，两虎何堪共怒哮。举国无心完赵璧，祇疑廉蔺是私交。
读蔺相如传书其后·其一
作者：张湄
朝代：清

一堂缶瑟愿交陈，■取樽前血洒尘。廷吒强秦浑不惧，引车时复避同人。
读蔺相如传书其后·其二
作者：张湄
朝代：清

等閒嫌怨且全抛，两虎何堪共怒哮。举国无心完赵璧，祇疑廉蔺是私交。
贝多罗花
作者：张湄
朝代：清

奇英六出干三叉，檐卜香中嗅露华。曾识僧龛写经叶，而今始见贝多花。
赏番
作者：张湄
朝代：清

领悬文石间雕螺，连臂唉噫踏地歌。簇锦围中看赐酒，累觞未觉醉颜酡。
赘婿
作者：张湄
朝代：清

瓜瓞移根自剪劖，家家秦赘俗同谙。再传尽使孙忘祖，有赚惟知女胜男。
赤嵌城
作者：张湄
朝代：清

巍楼遥望屹西东，月户云窗结搆工。极目晚天环海市，倚阑谁忆荷兰宫。
辛酉1741除夕
作者：张湄
朝代：清

庭芳会四时，梅菊欣杂置。更有小桃萼，天然缀阶砌。风光与昔殊，兹夕情不异。海静宵逾长，世远身若弃。吟椒事如何，孤屿守残岁。灯前儿女樽，惝恍入梦寐。
长歌送吴山辉还浙
作者：张湄
朝代：清

十年游迹半海内，山高泽大目匪夷。未知涨海以外更何物，梦飞不到身亲之。君也岂浪游，吾宁为饥驱。自开辟以来，环瀛绝岛居人稀。章步未经，禹迹所遗。蛟龙云霁于此晦塞而■蚭。吾与君，奚以驾鲎帆。乘鹏风，历水程，十有一更而南为。即今海涛长吼秋宵迟，枕上荐雷生客思。虽然斯地不霜雪，奈何盈颠白发惨淡偏如丝。朝来手君录别句，羁愁离绪不可支。君行有日先我驰，我则谁为苦絷维。曰归不得归，揽袂相咨嗟。且复进君酒，酒酣赠以诗。重洋四望皆渺瀰，慎勿轻潮狎浪矜吴儿。忠信波涛纵易涉，愿君且待水天如鉴，月静风恬时。
阙显
作者：张湄
朝代：清

福台新咏萃群英，调绝音希孰继声。□□□□□□□，□□□□□□□。
香烟与兰谷同赋
作者：张湄
朝代：清

宝鸭金猊气郁纷，畹兰清味静中闻。临风细仿双钩篆，伴月浓歊一穗云。旖旎向空横岫影，温黁馀蔼映帘纹。十年画省依荀座，记否朝衫侍女熏。
骑犊
作者：张湄
朝代：清

金勒笼头锦辔纡，追风犊子抵神驹。晴郊鞭影摇山绿，写出函关老子图。
魁斗山
作者：张湄
朝代：清

近接宫墙数仞高，星光磊磊起文豪。问名已列魁三象，分派应如海一鳌。
鹿耳门
作者：张湄
朝代：清

铁板交横鹿耳排，路穿沙线几纡回。浪花堆里双缨在，更遣渔舟向导来。
黄梨
作者：张湄
朝代：清

毛羽丰茸皮甲皴，阿谁截得凤凰身。番梨纵得称名好，何似中原大谷珍。
龙湖岩
作者：张湄
朝代：清

湖波镜瑩寺门幽，面面晴峦空翠浮。寂历辋川图画里，柳烟花雨不胜秋。
龙湖岩
作者：张湄
朝代：清
体裁：七言绝句

湖波镜莹寺门幽，面面晴峦空翠浮。寂历辋川图画里，柳烟花雨不胜秋。
题思源庄
作者：张湘
朝代：清

重筑金吾旧日庄，红菱白芡护山堂。丁宁河上衔泥燕，还向乌衣觅画梁。暮卷珠帘暑气收，临河亭子坐来幽。照人一片空明水，风满垂杨月满楼。
题思源庄·其一
作者：张湘
朝代：清

重筑金吾旧日庄，红菱白芡护山堂。丁宁河上衔泥燕，还向乌衣觅画梁。
题思源庄·其二
作者：张湘
朝代：清

暮卷珠帘暑气收，临河亭子坐来幽。照人一片空明水，风满垂杨月满楼。
平湖乐
作者：张湘任
朝代：清

平湖湖水清且涟，春风满路摇画船。弄珠楼头一凝眺，远山初月光娟娟。三月才过交四月，牡丹未谢啬薇发。黄鱼市上带冰来，绿笋园中和雨掘。二三朋好相提携，间来湖上酒具赍。笑攀垂柳衣黏絮，醉踏落花香作泥。风光如此良不恶，见惯司空浑淡漠。身在他乡忆故乡，今朝始识平湖乐。
寄殷宗山
作者：张溍
朝代：清

烽烟不到地，岁月任逍遥。饮犊犹嫌水，临风欲弃瓢。千峰供杖履，一代见渔樵。应共巢居子，云根斸药苗。
挽曾国荃联
作者：张源臻
朝代：清
体裁：联

江左拥节旄，溯当年棣萼同荣，歼粤寇，拯晋灾，靖夷氛，列爵锡圭，麟阁名标齐首仰；天上骑箕尾，痛此日竹林继陨，冷燕云，黯吴月，吊湘水，山颓木坏，龙门望断倍心伤。
史梦兰继室田太夫人九十大寿
作者：张滋兰
朝代：清
体裁：联

萱阁诞禧，预祝百年上寿；莱衣绚彩，正当九十春光。
黄莺儿·商调·赠燕
作者：张潮
朝代：清
体裁：曲

花落意难堪，向泥中，着意衔，携归画栋修花口。珠帘半缄，乌衣半掺，最难消王谢堂前憾。语呢喃，千般诉说，只有老僧谙。
忧旱词
作者：张澍
朝代：清

赤日隆隆煎下土，原田龟拆璺尺五。嗟我黍禾然焦炷，农夫坐视泪如缕。肥{虫遣}矫夭旱母舞，未见望舒离金虎。捉来蜥蝎瓮底苦，咒他云兴浓雾吐。小儿持枝群击鼓，愿将肥豕祀田祖。涔涔数点甘露乳，骄阳犹自披云睹。嗟我农人饥无餔，何暇绸缪破牖户。安得力牧千钧弩，射杀应龙飞灵雨。
忧旱词
作者：张澍
朝代：清
体裁：古风

赤日隆隆煎下土，原田龟拆璺尺五。嗟我黍禾然焦炷，农夫坐视泪如缕。肥■矫夭旱母舞，未见望舒离金虎。捉来蜥蝎瓮底苦，咒他云兴浓雾吐。小儿持枝群击鼓，愿将肥豕祀田祖。涔涔数点甘露乳，骄阳犹自披云睹。嗟我农人饥无餔，何暇绸缪破牖户。安得力牧千钧弩，射杀应龙飞灵雨。
相见坡
作者：张澍
朝代：清

上坡面在山，下坡山在面。相见令人愁，不知不相见。昔诵吴江施武诗，令我眴颠心滋疑。今年奉檄罗施国，陟坡正值芳春时。春雨霏霏泥滑滑，舆夫邪许肩易疲。一步一顾上高岭，遥遥树杪人团影。须臾不见循幽吭，呼声宛如在深井。斜挂瀑布岩垂帘，乱缀杂花野照煚。批颊侧翼桂之树，清猿舒啸河之麋。黄犊哀鸣鹧鸪叫，下舆四望风飔飔。葛藤钩衣足欲蹶，拍手嘻笑来僰儿。椎头锯耳语謷謷，似说前面石路高。我曾攀縆上仙掌，渺此九牛之一毛。袖携白云空眼界，碧鸡金马嗤王褒。下视行人相劳苦，肩疮蹄血多商贾。青箬裹得夔州盐，花苗臂插药煮弩。飒飒枫林吼虓虎，山王祠前烟一缕。
挽彭玉麟联
作者：张澍霖
朝代：清
体裁：联

以儒生而佐中兴，危不惜死，安不爱钱，铁骨冰心，芳永梅花万树；居江湖不忘廊庙，师文正忠，友文襄直，高风亮节，名偕衡岳千秋。
挽张之洞联
作者：张灿
朝代：清
体裁：联

兰陵儒效古难几，笞捶暴国、调燮寰区，更设教随时，英杰化、邪说畏、庸众愧、嵬琐逃，上下二千年，吾见其人，江汉秋阳亲大道；崧岳神灵今诞降，伯仲湘阴、颉颃武定，况抗怀在昔，康成经、孟坚史、昌黎文、宣公疏，纵横九万里，物无异望，华夷同日哭奇才。
无锡县署联
作者：张灿
朝代：清
体裁：联

阳奉阴违，天有难遮之眼；民穷财尽，地无可剥之皮。
桃林春步
作者：张灿
朝代：清

信步桃源别有天，乱江深处日如年。当时流水依然在，不见渔郎渡口船。
观涛
作者：张灿
朝代：清

散步平江上，涛声亦壮哉。有风时卷雪，无雨忽惊雷。璧月波心转，银河天际来。鱼龙眠不稳，俯仰一徘徊。
兵车行
作者：张炜
朝代：清

挽角弓，飞羽箭。鼓奔雷，马走电。阵云滚滚吼长鲸，旌旂直上卷天半。风雨啸啼鬼神愁，星斗昏黑天地惨。龙争虎斗无休歇，吁嗟玄黄何时判。忆昔秦中全盛时，守臣廉明民生奠。执法不容吏贪墨，朝野升平庆清晏。人人尽道曾阎罗，曾不去时陕不变。曾在全省赖肃清，曾去渭阳回子叛。一夕烽火连天起，国家从此多征战。前有长发后逆回，陕西未平甘肃乱。朝廷大开召募局，诏令处处整团练。讵知民气久凋残，望风披靡绵奔窜。回子示来事戎行，回子来时团练散。老填沟壑壮者走，父母妻子不相见。十邑九村无烟火，长安道上行人断。自从大众西行日，少者数千多逾万。先苦贼寇后苦兵，征役不息饥馑荐。日捐月捐已不堪，飞捐黑捐尤可叹。鹑觚斗粟八千钱，金城米价三十贯。人饥食人马食马，鸡犬无声蓬蒿遍。昨夜羽书到金城，虏骑已过玉门县。内地寇氛尚如此，何况敌国与外患。朝廷赖有恪靖伯，重整山河复禹甸。招降纳附集流亡，闾阎始得免兵燹。戎狄豺狼胡可玩，呜呼！戎狄豺狼胡可玩。
雪中读史杂感
作者：张炜
朝代：清
体裁：七言律诗

天山青草隔云深，岂为边秋下铁林。塞外葡萄空白发，橐中薏苡是黄金。声名惟尚诸侯俸，官守谁盟刺史箴。只有澹台自孤洁，春来花雨在高岑。
途中杂咏
作者：张炯
朝代：清

隔生仙骨本难如，幻迹流传属子虚。一自琴高乘赤鲤，何人解钓药渣鱼。
用东坡寄子由诗韵寄二兄五兄
作者：张炳坤
朝代：清

无计还山且少留，只凭书问说幽忧。已将少壮供离别，剩把残年约钓游。听夜雨时须对榻，有垂杨处要登楼。羁禽可有归飞意，浩荡惟应趁白鸥。
鄂城怀古·其一
作者：张炳坤
朝代：清
体裁：七言绝句

舳舻千里势方张，谁使曹瞒意沮伤？毕竟孙刘能得士，东风原不与兴亡。
鄂城怀古·其三
作者：张炳坤
朝代：清
体裁：七言绝句

黄鹄矶头载酒频，江山如旧客愁新。龙洲一曲无人和，寂寞骚坛七百春。
鄂城怀古·其二
作者：张炳坤
朝代：清
体裁：七言绝句

晋代衣冠久寂寥，欲将何物认前朝？南楼北渚都消歇，惟有城西柳万条。
鄂城怀古·其四
作者：张炳坤
朝代：清
体裁：七言绝句

宗臣遗像肃清高，日日灵风捲怒涛。为报吴中残寇尽，寒泉一匊荐溪毛。
挽彭玉麟联
作者：张炳楠
朝代：清
体裁：联

正气塞乾坤，公真紫庑乘云去；大名垂宇宙，我为苍生堕泪多。
秋夜吟
作者：张烒
朝代：清

几点残星逗遥碧，微风拂衣寒不隔。萧疏一片蓼花明，雨洗天空凉月白。寂寞凭阑漏欲洗，萧萧络纬报秋深。满阶黄雪因风扫，风过余香何处寻。
挽曾纪泽联
作者：张焕桢
朝代：清
体裁：联

我承太傅教养垂三十年，试回忆曩时，没世不忘羊叔子；公之令名传播逾七万里，企重恢相业，何期遽失范忠宣。
挽曾纪泽联
作者：张焕纶
朝代：清
体裁：联

光名父勋，能使外人重中国；为大局恸，非徒知己感生平。
挽许景澄联
作者：张焕纶
朝代：清
体裁：联

以谏名直，以死称忠，本非大贤所愿；臣罪当诛，臣言可采，莫谓中国无人。
挽张百熙联
作者：张焘
朝代：清
体裁：联

献替争十年立宪，教育遍四海英才，痛沉疴竟泣琼瑰，群惜范仲淹治天下日少；文章起八代之衰，风度在九龄以上，只贱子未亲杖履，忍诵陶元亮赠长沙公诗。
忆梦
作者：张煊
朝代：清

蘧然一梦洞庭西，水满沙平云脚低。塔影湖光舟自渡，春风十里绿杨堤。
闻雁
作者：张煊
朝代：清

千里云山信到稀，嫩寒和雨浸春衣。浔阳戎马无消息，又在边城送雁归。
三湘道上
作者：张照
朝代：清
体裁：五言律诗

风雨天连草，江湖水浸云。舟疑去渔父，祠欲下湘君。宿莽感千古，鹧鸪时一闻。兰皋步余马，持底问灵氛。
中秋
作者：张照
朝代：清
体裁：五言绝句

草下一虫鸣，草上一人咏。四山云亦无，白月送孤影。
九日双清招饮
作者：张照
朝代：清
体裁：五言律诗

夕秀感秋士，招邀同酒杯。山空人旅语，天淡月裴回。时节对衰草，边关闻落梅。羁心憺焉薄，况乃雁声来。
书见
作者：张照
朝代：清
体裁：七言律诗

西戎箫勺息王师，归校都携番女儿。柳色侵鞍宜吉莫，花风扫面减胭脂。生涯已作金忘反，行橐犹将火不思。头上数声归去雁，一时齐转小腰支。
五十·其一
作者：张照
朝代：清
体裁：七言律诗

万八千回晓又昏，此生真荷大圆恩。开编不异胜纨绮，啜菽深惭为子孙。秀野空来新梦影，玉堂犹认旧巢痕。惟馀一事差堪喜，曾送阳和到鬼村。
五十·其二
作者：张照
朝代：清
体裁：七言律诗

梦中鼓响即圆闻，转瞬荆凡何必分。流水三生底是我，桃花一笑又逢君。不知世上眼多白，益觉年来椎少文。犹有未忘馀习在，入山稽首礼慈云。
兰
作者：张照
朝代：清
体裁：七言律诗

由来竟体芳如是，谁与同心髯绝伦。牙板金尊污不得，蛾眉曼睩孰堪纫。月明极浦思公子，日落空山有吉人。守著孤根冰雪去，初风转处迸芽新。
咏猫和南湖学士韵
作者：张照
朝代：清
体裁：七言律诗

绮阁生涯花底身，小屏人睡往来频。为贪余煖蹲香荐，忽扑飞英下锦茵。千里寄书黄耳瘦，百稴逢豆白驹贫。输他卧起珠帘侧，但饱鱼飧过一春。
奉敕题画菊
作者：张照
朝代：清

花品畴同古逸民，此花有骨不开春。空山之中八九月，千载而上两三人。行傍岩崖思采采，如闻潭水尚粼粼。洁兹筐筥斋心访，日月精英冀得真。
孱陵道上
作者：张照
朝代：清
体裁：五言绝句

竹树密周遮，清溪流落花。若教无犬吠，不识有人家。
寿云上人七十
作者：张照
朝代：清
体裁：古风

云松老画师，现身为德士。兰松怪石竹，小小六通戏。京师大隐区，丈室蒲团地。江山百代秀，尽落师圈䙡。笔尖一指出，咫尺万里势。身轻腊逾高，雀喜瓶间寄。相忘居井蛇，那有上天刺。于今七十年，应身常如意。知无性七十，但有门不二。我家宦京国，识师已三世。师来道故旧，多余不知事。笑指长须奴，见其双丫髻。一叹岁月深，廿年屈伸臂。后佛十二日，早余廿三岁。高坐天花来，面目难为秘。人天与佛祖，一样毫端绘。在天为虚空，在地为物类。当其下笔时，何者可思议。未妨再七十，珍重眉毛翠。
寿云上人七十
作者：张照
朝代：清

云松老画师，现身为德士。兰松怪石竹，小小六通戏。京师大隐区，丈室蒲团地。江山百代秀，尽落师圈。笔尖一指出，咫尺万里势。身轻腊逾高，雀喜瓶间寄。相忘居井蛇，那有上天刺。于今七十年，应身常如意。知无性七十，但有门不二。我家宦京国，识师已三世。师来道故旧，多余不知事。笑指长须奴，见其双丫髻。一叹岁月深，廿年屈伸臂。后佛十二日，早余廿三岁。高坐天花来，面目难为秘。人天与佛祖，一样毫端绘。在天为虚空，在地为物类。当其下笔时，何者可思议。未妨再七十，珍重眉毛翠。
寿唐毓东
作者：张照
朝代：清
体裁：七言律诗

落纸云生若有神，毫端点缀万年新。属车收拾烟霞富，别殿消磨瀛丈春。寿域山川图不尽，太平风月咏无垠。金壶墨本神仙赐，花甲重环侍玉宸。
寿闻九上人·其一
作者：张照
朝代：清
体裁：七言绝句

法王指月舒檀手，执指还能见月无。亲见西来一片衲，自衣原自有神珠。
寿闻九上人·其二
作者：张照
朝代：清
体裁：七言绝句

宝巾六结俱开竟，道腊行过五十年。花下春风成佛笑，钵中秋水有龙眠。
悼亡
作者：张照
朝代：清

边关暑夕冷于秋，孤鹊惊飞别树头。此夜万家明月里，几家思妇独登楼。
情
作者：张照
朝代：清
体裁：七言律诗

一种天生只自知，莫言圆盖便无私。不胜秋月萧骚者，况乃春风澹淡之。千佛劫中销未尽，七条弦上语来迟。莫惊之死皆缘此，万类萌生亦赖斯。
明月引
作者：张照
朝代：清
体裁：古风

今夜月如水，苏小门前秋。芙蓉抱芳死，纨扇当风收。西江起愁涛，萧萧入梧楸。
春雨堂联
作者：张照
朝代：清
体裁：联

万树琪花千圃药；一庄修竹半床书。
有画朱买臣负薪行吟于扇者索题
作者：张照
朝代：清
体裁：七言绝句

四十馀年漫读书，发人阴事杀其躯。当时负戴相随者，泉下翻成笑故夫。
桃花
作者：张照
朝代：清
体裁：七言律诗

忆到蓬壶顶上时，红霞塞路鹤为迟。人间流水无终极，天上东风自有期。何处梦云来独立，漫空香雨去相思。将花作饭三年吃，方信求真亦是痴。
梦
作者：张照
朝代：清

故故新新暮更朝，是因是想任参寥。乍离还道明明在，欲说翻成渐渐消。佳处何妨留一世，昔人难得话连宵。九天十地皆如此，君仆犹当爝火嘲。
步桐城相国偶然作韵
作者：张照
朝代：清
体裁：七言律诗

荒园树古榻生尘，泊尔萧然退食身。廿载具瞻调鼎手，一生宜称读书人。松声谡谡长无改，兰气扬扬众所亲。犹有心期难得遂，五湖烟水未垂纶。
武陵溪上水窗
作者：张照
朝代：清
体裁：七言绝句

远山如黛树如荠，日日江流东复东。万里悲凉千古意，一齐收拾此窗中。
水仙
作者：张照
朝代：清
体裁：七言律诗

丁丁海女弄金镮，热恼阎浮暂戏看。怪底肌肤若冰雪，繇来心地是旃檀。大罗一梦香为界，小劫三生玉不寒。教得兰苕红豆曲，夜弦独向碧溪弹。
江皋旅舍纵酒
作者：张照
朝代：清
体裁：五言律诗

桑下无三宿，生前又一舟。骚人不可作，漫者忽兹游。夜色风兼雨，湘天夏似秋。心空未及第，高咏畔牢愁。
田父
作者：张照
朝代：清
体裁：五言律诗

种麦今年好，其鱼昨岁嗟。已堪赋鸿羽，未免恐苕华。饱食邮亭饭，长驱使者车。无能真愧尔，为尔祝污邪。
白桃
作者：张照
朝代：清
体裁：七言律诗

白袷王郎忆断云，三生堕月可怜因。当空皎皎难通梦，独夜愔愔若有人。虢国扫眉扬素艳，星娥挥手落娇春。从风莫遣西家去，泪粉阑珊一世颦。
禁直偶成
作者：张照
朝代：清
体裁：七言律诗

帘压东风镂白犀，琼华只在蕊珠西。莺从绿柳烟中过，人到碧桃花下迷。日脚含芳依槛驻，云容抱煖贴窗低。上壬幸值开经世，瘦骨香桃怯彩霓。
秋鹤
作者：张照
朝代：清
体裁：五言律诗

独鹤本无睡，况当秋夜清。凉风白露下，星月缦云生。澄廓摇孤影，泬寥闻一声。令人发深省，绝胜晓钟鸣。
荆门道中
作者：张照
朝代：清
体裁：五言律诗

村来杨柳暗，雨去豆苗肥。鸡并画眉立，雀兼蝴蝶飞。夫妻耕即耦，儿女牧初归。何必桃源里，桃花足是非。
蓬莱
作者：张照
朝代：清

蓬莱山下水横波，流入银湾隔翠蛾。天上星辰欢会少，壶中日月别离多。鸾惊香梦红兰笑，花带愁痕青鸟歌。昨日子登传敕去，一时齐羡下天河。
虎渡口赠老翁
作者：张照
朝代：清
体裁：七言绝句

空翠朝朝浮竹几，玉轮夜夜浴清江。开轩静对无一事，宜尔双眉秀且庞。